cyanic-selkie/wikianc huggingface dataset:
ಅಂತರ್ಜಾಲ ಆಧಾರಿತ ಕರೆ ಪ್ರೋಟೋಕಾಲ್‌
ವಿದ್ಯುತ್‌ ವೈಫಲ್ಯಕ್ಕೆ ಒಳಗಾಗುವಿಕೆ
ಸಾಂಪ್ರದಾಯಿಕ ಗೃಹಬಳಕೆ ಅನಲಾಗ್‌ ಸೇವೆಯ ದೂರವಾಣಿಗಳು ಸಾಮಾನ್ಯವಾಗಿ ನೇರವಾಗಿ ದೂರವಾಣಿ ಕಂಪೆನಿಯ ದೂರವಾಣಿ ಸಂಪರ್ಕಗಳಿಗೆ ಜೋಡಣೆಯಾಗಿದ್ದು ಸಾಮಾನ್ಯ ಅನಲಾಗ್‌ ದೂರವಾಣಿ ಸಾಧನಗಳಿಗೆ ಸಾಕಾಗುವಷ್ಟು ಸ್ಥಳೀಯ ವಿದ್ಯುತ್‌ ಲಭ್ಯತೆಯ ಅವಲಂಬನೆಯಿಲ್ಲದೇ ವಿದ್ಯುತ್‌ ಪಡೆದಿರುತ್ತವೆ. IP ದೂರವಾಣಿಗಳು ಮತ್ತು VoIP ದೂರವಾಣಿ ಸಂಯೋಜಕಗಳು ರೌಟರ್‌ಗಳು‌ ಅಥವಾ ಕೇಬಲ್‌ ಮೋಡೆಮ್‌ಗಳಿಗೆ ಸಂಪರ್ಕ ಹೊಂದಿರುತ್ತವೆ. ಆದರೆ ಇವು ಸ್ಥಳೀಯವಾಗಿ ಲಭ್ಯವಿರುವ ಮುಖ್ಯ ವಿದ್ಯುಚ್ಛಕ್ತಿ ಅಥವಾ ಸ್ಥಳೀಯವಾಗಿ ಉತ್ಪಾದಿತ ವಿದ್ಯುತ್‌ನ ಮೇಲೆ ಅವಲಂಬಿತವಾಗಿರುತ್ತವೆ. ಕೆಲ VoIP ಸೇವಾದಾರರು ಬ್ಯಾಟರಿ -ಬೆಂಬಲಿತ ವಿದ್ಯುತ್‌ ಪೂರೈಕೆ ಹೊಂದಿರುವ ಬಳಕೆದಾರ ಗೃಹ ಉಪಕರಣ/ಕಸ್ಟಮರ್‌ ಪ್ರಿಮೈಸ್‌ ಈಕ್ವಿಪ್‌ಮೆಂಟ್‌ (e.g., ಕೇಬಲ್‌ಮೋಡೆಮ್‌ಗಳು)ಗಳನ್ನು ಬಳಸಿ ಸ್ಥಳೀಯ ವಿದ್ಯುತ್‌ ವೈಫಲ್ಯದ ಸಂದರ್ಭದಲ್ಲಿ ಅನೇಕ ತಾಸುಗಳವರೆಗೆ ನಿರಂತರ ಸೇವೆಯನ್ನು ನೀಡುತ್ತವೆ. ಆ ತರಹದ ಬ್ಯಾಟರಿ-ಬೆಂಬಲಿತ ಸಾಧನಗಳು ಸಾಮಾನ್ಯವಾಗಿ ಅನಲಾಗ್‌ ಸಾಧನಗಳಿಗೆಂದು ವಿನ್ಯಾಸಗೊಳಿಸಿದ್ದಾಗಿರುತ್ತವೆ. ವಿದ್ಯುತ್‌ ವೈಫಲ್ಯಕ್ಕೆ ತುತ್ತಾಗುವ ದೂರವಾಣಿ ಸೇವೆಯು ಅನೇಕ ಗ್ರಾಹಕರು ಮೂಲ ಕೇಂದ್ರದೊಂದಿಗೆ ಕಾರ್ಯಾಚರಿಸುವ ನಿಸ್ತಂತು ಘಟಕಗಳಿರುವಂತಹಾ ಅಥವಾ ಕರೆಮೇಲ್‌ ಸಿದ್ಧ ಅಥವಾ ವಿಳಾಸಪುಸ್ತಕಸಿದ್ಧ ಸೌಲಭ್ಯಗಳಿರುವ ಆಧುನಿಕ ಸಾಧನಗಳನ್ನು ಬಳಸುತ್ತಿರುವ ಪ್ರದೇಶದಲ್ಲಿ ಸಾಂಪ್ರದಾಯಿಕ ಅನಲಾಗ್‌ ಸೇವೆಗಳಲ್ಲಿಯೂ ಇದೆ.
ಅತಿರಿಕ್ತತೆಯ ಕೊರತೆ
ಪ್ರಸಕ್ತ ಅಂತರಜಾಲ ಮತ್ತು PSTN ನಡುವಿನ ಪ್ರತ್ಯೇಕತೆಯಿಂದಾಗಿ ನಿರ್ದಿಷ್ಟ ಮೊತ್ತದ ಅತಿರಿಕ್ತತೆ ಸೃಷ್ಟಿಯಾಗುತ್ತಿದೆ. ಅಂತರಜಾಲ ನಿಲುಗಡೆಯೆಂದರೆ ಅದೇ ಸಮಯದಲ್ಲಿ ಕರೆ ಸಂವಹನವೂ ನಿಲುಗಡೆಯಾಗಲೇ ಬೇಕೆಂದೇನಿಲ್ಲ, ವ್ಯಕ್ತಿಗಳು ತುರ್ತು ಸೇವೆಗಳಿಗೆ ಕರೆ ಮಾಡಲು ಸಾಧ್ಯವಿರುತ್ತದೆ ಹಾಗೂ ಕೆಲ ಉದ್ಯಮಗಳು ಸಾಮಾನ್ಯವಾಗಿಯೇ ತಮ್ಮ ಕಾರ್ಯವನ್ನು ಮುಂದುವರೆಸುತ್ತವೆ. ದೂರವಾಣಿ ಸೇವೆಗಳು ಸಂಪೂರ್ಣವಾಗಿ ಅಂತರಜಾಲ ಆಧಾರರಚನೆಯ ಮೇಲೆಯೇ ಅವಲಂಬಿತವಾಗಿರುವ ಸಂದರ್ಭಗಳಲ್ಲಿ, ಏಕ-ಸ್ಥಳದ ವಿಫಲತೆಯು ಸಮುದಾಯಗಳನ್ನು ಬೇರೆಡೆಗೆ ಎನ್‌ಹ್ಯಾನ್ಸ್‌ಡ್‌ 911 ಮತ್ತು ಸಮಾನ ಸೇವೆಗಳೂ ಸೇರಿದಂತೆ ಎಲ್ಲಾ ಸಂವಹನ ವ್ಯವಸ್ಥೆಗಳಿಂದ ಬೇರ್ಪಡಿಸಬಹುದು.
ಸಂಖ್ಯಾ ಹೊಂದಿಕೆ ಸೌಲಭ್ಯ
ಸ್ಥಳೀಯ ಸಂಖ್ಯೆ ಹೊಂದಿಕೆ (LNP) ಮತ್ತು ಸಂಚಾರಿ ದೂರವಾಣಿ ಸಂಖ್ಯೆ ಹೊಂದಿಕೆಗಳು (MNP) VoIP ಉದ್ಯಮವನ್ನು ಬಾಧಿಸಬಹುದು. ನವೆಂಬರ್‌ 2007ರಲ್ಲಿ, ಯುನೈಟೆಡ್‌ ಸ್ಟೇಟ್ಸ್‌ನಲ್ಲಿನ ಫೆಡೆರಲ್‌ ಕಮ್ಯುನಿಕೇಷನ್ಸ್‌‌ ಕಮಿಷನ್‌ ಸಂಸ್ಥೆಯು ಅಂತರ್‌ಸಂಪರ್ಕಿತ VoIP ಸೇವಾದಾರರು ಮತ್ತು VoIP ಸೇವಾದಾರರನ್ನು ಬೆಂಬಲಿಸುವ ವಾಹಕಸಂಸ್ಥೆಗಳಿಗೆ ಸಂಖ್ಯಾ ಹೊಂದಿಕೆ ಜವಾಬ್ದಾರಿಯನ್ನು ವಿಧಿಸಿ ಆದೇಶ ಹೊರಡಿಸಿದೆ. ಸಂಖ್ಯಾ ಹೊಂದಿಕೆ ಸೌಲಭ್ಯವೆಂದರೆ ಚಂದಾದಾರರು ಹೊಸ ದೂರವಾಣಿ ವಾಹಕ ಸಂಸ್ಥೆಯನ್ನು ಹೊಸ ಸಂಖ್ಯೆ ನೀಡಿಕೆಯ ಅಗತ್ಯವಿಲ್ಲದೇ ಆಯ್ಕೆ ಮಾಡಿಕೊಳ್ಳುವ ಸೇವೆಯಾಗಿದೆ. ಸಾಧಾರಣವಾಗಿ, ಇದು ಹಳೆಯ ಸಂಖ್ಯೆಯನ್ನು ಹೊಸ ವಾಹಕದಿಂದ ನೀಡಲ್ಪಟ್ಟ ಅಪ್ರಕಟಿತ ಸಂಖ್ಯೆಗೆ "ಸಂಬಂಧಿಸುವ/ಸಂಬಂಧ ಕಲ್ಪಿಸುವ" ಪೂರ್ವ/ಮಾಜಿ ವಾಹಕ ಸಂಸ್ಥೆಯ ಜವಾಬ್ದಾರಿಯಾಗಿರುತ್ತದೆ. ಇದನ್ನು ಸಂಖ್ಯೆಗಳ ದತ್ತಸಂಚಯವನ್ನು ನಿರ್ವಹಿಸಿಕೊಂಡು ಬರುವ ಮೂಲಕ ಸಾಧಿಸಬಹುದು. ಡಯಲ್‌ ಮಾಡಿದ ಸಂಖ್ಯೆಯ ಕರೆಯು ಮೊದಲಿಗೆ ಮೂಲ ವಾಹಕಕ್ಕೆ ಹೋಗಿ ತ್ವರಿತವಾಗಿ ಹೊಸ ವಾಹಕಕ್ಕೆ ನಿರ್ದೇಶಿಸುತ್ತದೆ. ಚಂದಾದಾರರು ಮೂಲ ವಾಹಕಕ್ಕೆ ಮರಳಿ ಬಂದರೂ ಒಂದಕ್ಕಿಂತ ಹೆಚ್ಚು ಸಂಖ್ಯಾ ಹೊಂದಿಕೆಯ ಉಲ್ಲೇಖಗಳನ್ನು ನಿರ್ವಹಿಸಲೇಬೇಕಾಗುತ್ತದೆ. FCCಯು ವಾಹಕ ಸಂಸ್ಥೆಗಳು ಇಂತಹಾ ಬಳಕೆದಾರ-ಸುರಕ್ಷತಾ ಕರಾರುಗಳನ್ನು ಪಾಲಿಸುವುದು ಕಡ್ಡಾಯ ಮಾಡಿದೆ. VoIP ವ್ಯವಸ್ಥೆಯಿಂದ ಮಾಡಲಾದ ಧ್ವನಿ ಕರೆಯು ತನ್ನ ಗಮ್ಯವನ್ನು ಸೇರಲು ಸಾಂಪ್ರದಾಯಿಕ ಸಂಚಾರಿ ದೂರವಾಣಿ ವಾಹಕದ ಸಂಚಾರಿ ದೂರವಾಣಿ ಸಂಖ್ಯೆಗೆ ನಿರ್ದೇಶನ ಪಡೆದಿದ್ದಲ್ಲಿ ಸವಾಲುಗಳನ್ನು ಎದುರಿಸಬೇಕಾಗುತ್ತದೆ. ಹಿಂದಿನಿಂದಲೇ VoIP ಪ್ರತಿ ದೂರವಾಣಿ ಕರೆ ಮಾಡಿದ ತಕ್ಷಣವೇ ಗಮ್ಯವನ್ನು ಗಮನಿಸಿ ಆ ಕರೆಯನ್ನು ಗ್ರಾಹಕರಿಗೆ ಕನಿಷ್ಟ ವೆಚ್ಚ ತಗಲುವಂತೆ ಜಾಲದ ಮೂಲಕ ಕಳಿಸುವ ವ್ಯವಸ್ಥೆಯಿಂದಾಗಿ ಕನಿಷ್ಟ ವೆಚ್ಚದ ಸಾಗಣಾ/ನಿರ್ದೇಶನಾ (LCR) ವ್ಯವಸ್ಥೆ ಎಂಬುದಾಗಿ ಗುರುತಿಸಲ್ಪಟ್ಟಿದೆ. ಕರೆ ನಿರ್ದೇಶನದಲ್ಲಿ ಸಂಖ್ಯಾ ಹೊಂದಿಕೆಯಿಂದಾಗುವ ಸಂಕೀರ್ಣತೆಯನ್ನು ಗಮನದಲ್ಲಿಟ್ಟುಕೊಂಡು ಈ ಗೌರವದ ಬಗ್ಗೆ ಚರ್ಚೆಯಾಗುತ್ತಿದೆ. GSM ಸಂಖ್ಯಾ ಹೊಂದಿಕೆಯು ಚಾಲ್ತಿಯಲ್ಲಿರುವಾಗ, LCR ಸೇವಾದಾರರು ಕರೆ ನಿರ್ದೇಶಿಸಲು ಜಾಲ ಮೂಲ ಪೂರ್ವಪ್ರತ್ಯಯದ ಮೇಲೆ ಅವಲಂಬಿತರಾಗಬೇಕಿಲ್ಲ. ಬದಲಿಗೆ, ಅವರು ಕರೆ ನಿರ್ದೇಶನಕ್ಕೆ ಮುನ್ನ ಪ್ರತಿ ಸಂಖ್ಯೆಯ ವಾಸ್ತವಿಕ ಜಾಲವನ್ನು ಗೊತ್ತುಪಡಿಸಿಕೊಳ್ಳಬೇಕಾಗಿರುತ್ತದೆ. ಆದ್ದರಿಂದ, VoIP ವ್ಯವಸ್ಥೆಗಳು ಧ್ವನಿ ಕರೆಯನ್ನು ನಿರ್ದೇಶಿಸುವಾಗ MNPಯನ್ನು ಕೂಡಾ ನಿರ್ವಹಿಸಬೇಕಾಗುತ್ತದೆ. UKಯಂತಹಾ ಕೇಂದ್ರಿತ ದತ್ತಸಂಚಯವಿಲ್ಲದಿರುವ ರಾಷ್ಟ್ರಗಳಲ್ಲಿ ಸಂಚಾರಿ ದೂರವಾಣಿ ಸಂಖ್ಯೆಯು ಯಾವ ಸ್ಥಳೀಯ ಜಾಲಕ್ಕೆ ಸೇರಿದ್ದೆಂದು GSM ಜಾಲದ ಮೂಲಕವೇ ಪತ್ತೆಹಚ್ಚಬೇಕಾಗುತ್ತದೆ. ಉದ್ಯಮ ಮಾರುಕಟ್ಟೆಯಲ್ಲಿ ಕನಿಷ್ಟ ವೆಚ್ಚದ ನಿರ್ದೇಶನಾ ಸೌಲಭ್ಯದಿಂದಾಗಿ VoIPಯ ಜನಪ್ರಿಯತೆ ಹೆಚ್ಚಿದ ಹಾಗೆ ಕರೆಗಳನ್ನು ನಿರ್ವಹಿಸಬೇಕಾದರೆ ನಿರ್ದಿಷ್ಟ ಮಟ್ಟದ ವಿಶ್ವಾಸಾರ್ಹತೆಯನ್ನು ಉಳಿಸಿಕೊಳ್ಳಬೇಕಾಗುತ್ತದೆ. MNP ಪರಿಶೀಲನೆಗಳು ಸೇವೆಯ ಗುಣಮಟ್ಟ ಖಾತರಿಪಡಿಸಿಕೊಳ್ಳಲು ಮುಖ್ಯ. MNP ಅರಸುವಿಕೆ/ಹುಡುಕುವಿಕೆಯನ್ನು ಕರೆ ನಿರ್ದೇಶನಕ್ಕೆ ಮುನ್ನ ನಿರ್ವಹಿಸಿ, ತನ್ಮೂಲಕ ಧ್ವನಿ ಕರೆಯು ವಾಸ್ತವಿಕವಾಗಿ ಕಾರ್ಯಸಾಧ್ಯ ಎಂದು ಖಾತ್ರಿಪಡಿಸಿ, VoIP ಸೇವಾದಾರರು ಉದ್ಯಮ ಗ್ರಾಹಕರಿಗೆ ಅವರಿಗೆ ಬೇಕಾದ ಮಟ್ಟದ ವಿಶ್ವಾಸಾರ್ಹತೆ ನೀಡಬಹುದು. ಸಿಂಗಪೂರ್‌ನಂತಹಾ ರಾಷ್ಟ್ರಗಳಲ್ಲಿ, ಇತ್ತೀಚಿನ ಸಂಚಾರಿ ದೂರವಾಣಿ ಸಂಖ್ಯಾ ಹೊಂದಿಕೆ ವ್ಯವಸ್ಥೆಯು ನಿಸ್ತಂತು ಬ್ರಾಡ್‌ಬ್ಯಾಂಡ್‌ ಸೇವಾದಾರರು ಮತ್ತು IP ಆಧಾರಿತ ಕರೆ (VoIP) ಸೇವಾದಾರರುಗಳಂತಹಾ ಅಸಾಂಪ್ರದಾಯಿಕ ದೂರಸಂಪರ್ಕ ಸೇವಾದಾರರಿಗೆ ಹೊಸ ವ್ಯಾವಹಾರಿಕ ಅವಕಾಶಗಳ ಬಾಗಿಲು ತೆರೆಯುವುದೆಂದು ಆಶಿಸಲಾಗಿದೆ..
ಭದ್ರತೆ
ಅಂತರಜಾಲ ಪ್ರೋಟೋಕಾಲ್ ಆಧಾರಿತ ಕರೆ ದೂರವಾಣಿ ವ್ಯವಸ್ಥೆಗಳು (VoIP) ಇತರೆ ಯಾವುದೇ ಅಂತರಜಾಲ-ಸಂಪರ್ಕಿತ ಸಾಧನಗಳಷ್ಟೇ ಅಪಾಯಕ್ಕೀಡಾಗುವ ಸಾಧ್ಯತೆ ಹೊಂದಿರುತ್ತವೆ. ಹೀಗೆಂದರೆ ಈ ದೌರ್ಬಲ್ಯಗಳ ಅರಿವಿರುವ ಹ್ಯಾಕರ್‌ಗಳು ಸೇವಾ-ನಿರಾಕರಣೆ ಆಕ್ರಮಣ ನಡೆಸಿ, ಗ್ರಾಹಕ ದತ್ತವನ್ನು ಶೇಖರಿಸಿಟ್ಟುಕೊಳ್ಳಬಹುದು, ಸಂಭಾಷಣೆಗಳನ್ನು ದಾಖಲಿಸಿಕೊಂಡಿರಬಹುದು ಮತ್ತು ಕರೆಅಂಚೆಗಳನ್ನು ತೆರೆದು ನೋಡಬಹುದು. VoIP ದಟ್ಟಣೆಯನ್ನು ಫೈರ್‌ವಾಲ್‌ಗಳು ಹಾಗೂ ಜಾಲ ವಿಳಾಸ ಪರಿವರ್ತಕಗಳ ಮೂಲಕ ಸಾಗಿಸುವುದು ಮತ್ತೊಂದು ಸವಾಲು. ಫೈರ್‌ವಾಲ್‌ಗಳ ಜೊತೆಗೆ ಸುರಕ್ಷಿತ ಜಾಲಗಳಿಗೆ ಹಾಗೂ ಅವುಗಳಿಂದ VoIP ಕರೆಗಳನ್ನು ಕಾರ್ಯಗತಗೊಳಿಸಲು ಖಾಸಗಿ ಸೆಷನ್‌ ಮಿತಿ ನಿಯಂತ್ರಕಗಳನ್ನು ಬಳಸಲಾಗುತ್ತದೆ. Skype ಕರೆಗಳನ್ನು ಸಾಗಿಸಲು ಜಾಲದಲ್ಲಿರುವ ಇತರೆ Skype ಕೇಂದ್ರಗಳ ಮೂಲಕ, ಸಮ್ಮಿತೀಯ NATಗಳು ಮತ್ತು ಫೈರ್‌ವಾಲ್‌ಗಳನ್ನು ಹಾದುಹೋಗಲು ಅನುವಾಗುವಂತೆ ಖಾಸಗಿ ಸ್ವಾಮ್ಯದ ಪ್ರೋಟೋಕಾಲ್ಅನ್ನು ಬಳಸುತ್ತದೆ. STUN ಅಥವಾ ICEನಂತಹಾ ಪ್ರೋಟೋಕಾಲ್‌ಗಳ ಬಳಸುವಿಕೆಯು NATಗಳನ್ನು ಹಾದುಹೋಗುವ ಇನ್ನಿತರ ವಿಧಾನಗಳು. ಸುರಕ್ಷಿತ ದೂರವಾಣಿ ವ್ಯವಸ್ಥೆಯನ್ನು ಸಾಂಪ್ರದಾಯಿಕ ದೂರವಾಣಿ ಸಂಪರ್ಕಕ್ಕಿಂತ VoIPಯಲ್ಲಿ ಸುಲಭವಾಗಿ ಸಜ್ಜುಗೊಳಿಸಬಹುದಾಗಿದ್ದರೂ ಅನೇಕ ಬಳಕೆದಾರ VoIP ವ್ಯವಸ್ಥೆಗಳು ಗೂಢಲಿಪೀಕರಣವನ್ನು ಬೆಂಬಲಿಸುವುದಿಲ್ಲ. ಇದರಿಂದಾಗಿ VoIP ಕರೆಗಳ ಕದ್ದಾಲಿಕೆ ಹಾಗೂ ಅವುಗಳನ್ನು ಬದಲಾಯಿಸುವುದು ಬಹಳಷ್ಟು ಸುಲಭವಾಗಿದೆ. ನೀವು ಸುರಕ್ಷಿತ VLANನಲ್ಲಿರದಿದ್ದರೆ ದತ್ತಾಂಶ ಪತ್ತೆ ತಂತ್ರಾಂಶವನ್ನು ಹೊಂದಿರುವ ದಾಳಿಕೋರರು ನಿಮ್ಮ VoIP ಕರೆಗಳನ್ನು ತಡೆಹಿಡಿಯಬಲ್ಲರು. VoIP ಸಂಭಾಷಣೆಗಳನ್ನು ಕದ್ದಾಲಿಸಲು Wiresharkನಂತಹಾ ಮುಕ್ತ ಕ್ರಮವಿಧಿ ತಂತ್ರಾಂಶಗಳಿವೆ. ಖಾಸಗಿ ಸ್ವಾಮ್ಯದ ಸಜ್ಜುಗೊಳಿಕೆಗಳಲ್ಲಿ ಹಕ್ಕುಸ್ವಾಮ್ಯತೆ ಹೊಂದಿರುವ ಧ್ವನಿ ಸಂಕೇತಕಗಳನ್ನು ಬಳಸುವ ಮೂಲಕ ಅಲ್ಪಮಟ್ಟದ ಸುರಕ್ಷತೆಯನ್ನು ಕಾಯ್ದುಕೊಳ್ಳಲಾಗುತ್ತಿದ್ದರೂ, ಮುಕ್ತಕ್ರಮವಿಧಿ ಅನ್ವಯಗಳಿಗೆ ಇದು ಸುಲಭವಾಗಿ ಲಭ್ಯವಿಲ್ಲ, ಆದಾಗ್ಯೂ ಇತರೆ ಕ್ಷೇತ್ರಗಳಲ್ಲಿ ಅಸ್ಪಷ್ಟವಾದ ಸುರಕ್ಷಿತತೆಯು ಉಪಯುಕ್ತ ಎಂಬ ಅಭಿಪ್ರಾಯ ಹೊರಹೊಮ್ಮಿಲ್ಲ. ಕೆಲ ವಿಕ್ರಯಿದಾರರು ಕದ್ದಾಲಿಕೆಯನ್ನು ದುಃಸ್ಸಾಧ್ಯವಾಗಿಸಲು ಸಂಕೋಚನವನ್ನು ಕೂಡ ಬಳಸುತ್ತಾರೆ. ಆದಾಗ್ಯೂ, ನಿಜವಾದ ಸುರಕ್ಷತೆಗೆ ಗ್ರಾಹಕ ಸೌಲಭ್ಯವಾಗಿ ವ್ಯಾಪಕ ಲಭ್ಯತೆಯಿಲ್ಲದ ಗೂಢಲಿಪೀಕರಣ ಹಾಗೂ ಗೂಢಲಿಪೀಕೃತ ಪ್ರಮಾಣೀಕರಣಗಳು ಅಗತ್ಯವಾಗಿವೆ. ಪ್ರಸ್ತುತ ಲಭ್ಯವಿರುವ ಸುರಕ್ಷತಾ ಮಾನಕವಾದ ಸೆಕ್ಯೂರ್‌ ರಿಯಲ್‌ಟೈಂ ಟ್ರಾನ್ಸ್‌ಪೋರ್ಟ್ ಪ್ರೋಟೋಕಾಲ್ (SRTP) ಮತ್ತು ನವೀನ ZRTP ಪ್ರೋಟೋಕಾಲ್‌ಗಳು ಅನಲಾಗ್‌ ದೂರವಾಣಿ ಸಂಯೋಜಕಗಳು(ATAಗಳು) ಹಾಗೂ ಅನೇಕ ಸಾಫ್ಟ್‌ಫೋನ್‌ಗಳಲ್ಲಿ ಲಭ್ಯವಿವೆ. IPsecಅನ್ನು ಬಳಸಿಕೊಂಡು ಸಮಯಾನುವರ್ತಿ ಗೂಢಲಿಪೀಕರಣದ ಮೂಲಕ P2P VoIPಯನ್ನು ಸುರಕ್ಷಿತಗೊಳಿಸಲು ಸಾಧ್ಯವಿದೆ. Skype SRTPಯನ್ನು ಬಳಸದೇ, ಬದಲಿಗೆ Skype ಸೇವಾದಾರ ಸಂಸ್ಥೆಗೆ ಪಾರದರ್ಶಕವಾದ ಗೂಢಲಿಪೀಕರಣವನ್ನು ಬಳಸುತ್ತದೆ. Skype ಸಂಸ್ಥೆಯು 2005ರಲ್ಲಿ, Skype ತಂತ್ರಾಂಶದ ಸುರಕ್ಷತೆಯನ್ನು ವಿಮರ್ಶಿಸಲು Dr ಟಾಂ ಬರ್ಸನ್‌, ಎಂಬ ಸಂಶೋಧಕರನ್ನು ಆಮಂತ್ರಿಸಿತ್ತು, ಅವರ ನಿರ್ಣಯಗಳು ಪ್ರಕಟಿತ ವರದಿಯಲ್ಲಿವೆ. ವಾಯ್ಸ್‌ VPN ತಂತ್ರಾಂಶವು ಅಂಕೀಕೃತ ಕರೆವಾಹಿನಿಗೆ IPSec ಗೂಢಲಿಪೀಕರಣವನ್ನು ಅನ್ವಯಿಸಿ ಔದ್ಯಮಿಕ VoIP ಜಾಲಗಳಿಗೆ ಸುರಕ್ಷಿತ ಕರೆ ವ್ಯವಸ್ಥೆ ನೀಡುತ್ತದೆ.
ಕರೆದಾತ ID
ಬಹಳಷ್ಟು VoIP ಸೇವಾದಾರರು ಹೊರಹೋಗುವ ಕರೆಗಳ ಮೇಲೆ ಹೆಸರಿನೊಂದಿಗೆ ಪೂರ್ಣ ಕರೆದಾತ ID ಬೆಂಬಲವನ್ನು ನೀಡುತ್ತಿದ್ದರೂ VoIP ಸೇವಾದಾರರಲ್ಲಿ ಕರೆದಾತ ID ಬೆಂಬಲವು ಸಮಾನವಾಗಿ ಲಭ್ಯವಿಲ್ಲ. ಕೆಲ ಸಂದರ್ಭಗಳಲ್ಲಿ, ಕರೆದಾತ ID ಮಾಹಿತಿ ನೀಡುವಲ್ಲಿ ನಕಲಿ ಮಾಹಿತಿ ನೀಡಿಕೆಗೆ VoIP ಸೇವಾದಾರರು ಕರೆದಾತರಿಗೆ ಅವಕಾಶ ನೀಡುವುದರ ಮೂಲಕ ಕರೆದಾತನಿಗೆ ಸಂಬಂಧಿಸಿಲ್ಲದ ಕರೆಗಳನ್ನು ಅವರು ಮಾಡಿದಂತೆ ಬಿಂಬಿಸುವ ಸಂಭಾವ್ಯತೆಗೆ ದಾರಿ ಮಾಡಿದೆ. ಔದ್ಯಮಿಕ ಮಟ್ಟದ VoIP ಉಪಕರಣ ಮತ್ತು ತಂತ್ರಾಂಶಗಳು ಕರೆದಾತ ID ಮಾಹಿತಿಯನ್ನು ಬದಲಿಸುವುದನ್ನು ಸುಲಭಗೊಳಿಸಿವೆ. ಇದರಿಂದ ಉದ್ಯಮಗಳಿಗೆ ಉತ್ತಮ ಸೌಕರ್ಯವಾದರೂ, ಇದು ದುರ್ಬಳಕೆಗೆ ಅಷ್ಟೇ ಮುಕ್ತವಾಗಿದೆ. "ಕರೆದಾತ IDಯಲ್ಲಿನ ಸತ್ಯತೆಯ ಕಾಯಿದೆ"ಯು U.S. ಶಾಸನಸಭೆಯಲ್ಲಿ 2006ರಿಂದ, ತಯಾರಿಯಲ್ಲಿದ್ದರೂ ಜನವರಿ 2009ರವರೆಗೂ ಇದನ್ನು ಕಾರ್ಯಗತಗೊಳಿಸಲಾಗಿಲ್ಲ. ಈ ಕಾಯ್ದೆಯು ಯುನೈಟೆಡ್‌ ಸ್ಟೇಟ್ಸ್‌ನಲ್ಲಿ "ತಪ್ಪು ಮಾಹಿತಿ ಅಥವಾ ಅಸ್ಪಷ್ಟ ಕರೆದಾತ ಮಾಹಿತಿಯನ್ನು ವಂಚಿಸುವ, ಹಾನಿ ಮಾಡುವ ಅಥವಾ ಯಾವುದೇ ಮೌಲ್ಯಯುಕ್ತ ಮಾಹಿತಿಯನ್ನು ಪಡೆಯುವ ಉದ್ದೇಶದಿಂದ ಉದ್ದೇಶಪೂರ್ವಕವಾಗಿ ರವಾನಿಸುವುದನ್ನು ..." ಅಪರಾಧವೆಂದು ಘೋಷಿಸಲು ಪ್ರಸ್ತಾಪಿಸುತ್ತದೆ.
ಸಾಂಪ್ರದಾಯಿಕ ಅನಲಾಗ್‌ ದೂರವಾಣಿ ಸಾಧನಗಳೊಂದಿಗೆ ಸಹವರ್ತನ
ಕೆಲ ಅನಲಾಗ್‌ ದೂರವಾಣಿ ಸಂಯೋಜಕಗಳು ಹಳೆಯ ದೂರವಾಣಿಗಳಿಂದ ಮಾಡಿದ ಪಲ್ಸ್‌ ಡಯಲಿಂಗ್‌ ಅನ್ನು ವಿಸಂಕೇತಿಸುವುದಿಲ್ಲ. VoIP ಬಳಕೆದಾರರು ಆಗ ಪಲ್ಸ್‌ನಿಂದ ಟೋನ್‌ ಪರಿವರ್ತಕವನ್ನು ಅಗತ್ಯವಿದ್ದರೆ ಬಳಸಬೇಕಾಗುತ್ತದೆ.
ಇತರೆ ದೂರವಾಣಿ ವ್ಯವಸ್ಥೆ ಸಾಧನಗಳಿಗೆ ಬೆಂಬಲ
VoIP ಸಜ್ಜುಗೊಳಿಕೆಗಳ ಮತ್ತೊಂದು ಸವಾಲೆಂದರೆ ಕೆಲ ಇಲ್ಲವೇ ಸಂಪೂರ್ಣ ಚಟುವಟಿಕೆಗಳಿಗೆ PSTN ದೂರವಾಣಿ ಸಂಪರ್ಕದ ಮೇಲೆ ಅವಲಂಬಿತವಾಗಿರುವ DVR ಸಾಧನಗಳು, ಉಪಗ್ರಹ ಕಿರುತೆರೆ ಗ್ರಾಹಕಗಳು, ಎಚ್ಚರಿಕೆ ವ್ಯವಸ್ಥೆಗಳು, ಸಾಂಪ್ರದಾಯಿಕ ಮೋಡೆಮ್‌ಗಳು ಮತ್ತು ಇನ್ನಿತರ ಸಮಾನ ಸಾಧನಗಳಂತಹಾ ಇತರೆ ದೂರವಾಣಿ ವ್ಯವಸ್ಥಾ ಸಾಧನಗಳಿಂದ ಹೊರ ಹೋಗುವ ಕರೆಗಳ ಸರಿಯಾದ ನಿರ್ವಹಣೆ. ಈ ಮಾದರಿಯ ಕರೆಗಳು ಕೆಲವು ಬಾರಿ ತೊಂದೆರೆಗಳಿಲ್ಲದೇ ಪೂರ್ಣಗೊಳ್ಳುತ್ತವೆ, ಇನ್ನಿತರ ಸಂದರ್ಭಗಳಲ್ಲಿ ವಿಫಲಗೊಳ್ಳುತ್ತವೆ. VoIP ಮತ್ತು ಸಂಚಾರಿ ದೂರವಾಣಿ ಪರ್ಯಾಯತ್ವಗಳು ಜನಪ್ರಿಯಗೊಂಡರೆ, ಕೆಲ ಪೂರಕ ಸಾಧನ ನಿರ್ಮಾಣ ಸಂಸ್ಥೆಗಳು ತಮ್ಮ ಸಾಧನಗಳನ್ನು ಮರುವಿನ್ಯಾಸಗೊಳಿಸಲೇಬೇಕಾದ ಅನಿವಾರ್ಯತೆ ಎದುರಿಸಬೇಕಾಗಬಹುದು, ಏಕೆಂದರೆ ಸಾಂಪ್ರದಾಯಿಕ PSTN ದೂರವಾಣಿ ಸಂಪರ್ಕವು ಗ್ರಾಹಕರ ಮನೆಯಲ್ಲಿರುವುದೆಂಬ ಅವರ ಊಹೆ ನಿಷ್ಫಲಗೊಳ್ಳುವುದು.
ಬಾಹ್ಯ ಕೊಂಡಿಗಳು
ವರ್ಗ:ದೂರಸಂಪರ್ಕ ವರ್ಗ:VoIP ಪದಕೋಶ ಮತ್ತು & ಕಲ್ಪನೆ ವರ್ಗ:ಬ್ರಾಡ್‌ಬ್ಯಾಂಡ್‌ ವರ್ಗ:IP ಆಧಾರಿತ ಕರೆ ವರ್ಗ:ದೂರಸಂಪರ್ಕ ಪಾರಿಭಾಷಿಕ ಪದಗಳು ವರ್ಗ:ಸಂವಹನ
ರತ್ನಮಾಲಾ ಪ್ರಕಾಶ್
ರತ್ನಮಾಲಾ ಪ್ರಕಾಶ್(19 August 1952), ಕನ್ನಡದ ಖ್ಯಾತ ಗಾಯಕಿಯರಲ್ಲಿ ಒಬ್ಬರು. ಸುಗಮ ಸಂಗೀತ ಕ್ಷೇತ್ರದಲ್ಲಿ ಅವರ ಸಾಧನೆ ಗಮನಾರ್ಹ. ಸುಗಮ ಸಂಗೀತ ಮಾತ್ರವೇ ಅಲ್ಲ ಭಕ್ತಿಗೀತೆ, ಶಾಸ್ತ್ರೀಯ ಸಂಗೀತ, ಜನಪದ ಗೀತೆ ಹಾಗೂ ಚಲನಚಿತ್ರ ಹಿನ್ನೆಲೆಗಾಯನದಲ್ಲಿಯೂ ರತ್ನಮಾಲಾ ದೊಡ್ಡ ಹೆಸರು ಗಳಿಸಿದ್ದಾರೆ.
ವೈಯಕ್ತಿಕ ಜೀವನ
ಹೆಸರಾಂತ ಶಾಸ್ತ್ರೀಯ ಸಂಗೀತಗಾರರಾದ ಆರ್. ಕೆ. ಶ್ರೀಕಂಠನ್ ಮತ್ತು ಮೈತ್ರೇಯಿ ದಂಪತಿಗಳ ಮಗಳಾಗಿ ೧೯೫೨ರ ಆಗಸ್ಟ್ ೧೯ರಂದು ಹುಟ್ಟಿದ ರತ್ನಮಾಲ, ಬೆಳೆದದ್ದು ಸಂಗೀತಮಯ ಪರಿಸರದಲ್ಲಿಯೇ. ಬಾಲ್ಯದಿಂದಲೂ ಸಂಗೀತವನ್ನು ಆಸ್ಥೆಯಿಂದ ಕಲಿತ ರತ್ನಮಾಲ ಸುಗಮ ಸಂಗೀತ ಕ್ಷೇತ್ರದಲ್ಲಿ ಮುಂದುವರೆದರು.
ಸುಗಮ ಸಂಗೀತ
ಕೆ.ಎಸ್.ನರಸಿಂಹಸ್ವಾಮಿ ಅವರಿಂದ ಕರ್ನಾಟಕದ ಪರ್ವೀನ್ ಸುಲ್ತಾನಾ ಎಂದು ಮೆಚ್ಚುಗೆ ಗಳಿಸಿದವರು ರತ್ನಮಾಲ. ಕುವೆಂಪು ಅವರಿಂದ ಹಿಡಿದು ಎಚ್.ಎಸ್.ವೆಂಕಟೇಶಮೂರ್ತಿ ಅವರ ತನಕ ಎಲ್ಲಾ ತಲೆಮಾರಿನ ಕವಿಗಳ ಹಾಡುಗಳನ್ನು ರತ್ನಮಾಲ ಹಾಡಿದ್ದಾರೆ.
ಮೈಸೂರು ಅನಂತಸ್ವಾಮಿ, ಎಚ್. ಕೆ. ನಾರಾಯಣ್, ಸಿ. ಅಶ್ವತ್ಥ್ ಮುಂತಾದವರ ಸಂಯೋಜನೆಯಲ್ಲಿ ಹಾಡಿದ ಹಾಡುಗಳು ಜನಪ್ರಿಯವಾಗಿವೆ. ಇಲ್ಲಿಯವರೆಗೆ ಮುದ್ರಿತಗೊಂಡಿರುವ ರತ್ನಮಾಲಾ ಅವರ ಧ್ವನಿಸುರುಳಿಗಳೇ ೫೦೦ಕ್ಕಿಂತಲೂ ಹೆಚ್ಚು.
ಕೆಲವು ಜನಪ್ರಿಯ ಹಾಡುಗಳು
ಭಾವಗೀತೆಗಳು
ಚಿತ್ರಗೀತೆಗಳು
ರತ್ನಮಾಲ ಹಾಡಿರುವ ಚಿತ್ರಗೀತೆಗಳು.
ಜನನ ಹಾಗೂ ಪರಿವಾರ
ಬೆಂಗಳೂರಿನಲ್ಲಿ ಸನ್.೧೯೫೨ ರ, ಆಗಸ್ಟ್, ೧೯ ರಂದು, ಜನಿಸಿದ ರತ್ನಮಾಲಾರ ತಂದೆ, ಸುಪ್ರಸಿದ್ಧ ಸಂಗೀತ ವಿದ್ವಾಂಸ,'ಡಾ.ಆರ್.ಕೆ.ಶ್ರೀಕಂಠನ್'. ತಾಯಿ 'ಮೈತ್ರೇಯಿ'. ಚಿಕ್ಕವರಾಗಿದ್ದಾಗಿನಿಂದ ತಂದೆಯವರ ಸಂಗೀತ ಪಾಠದ ಗರಡಿಯಲ್ಲಿ ಬೆಳೆದರು. ಆದರೆ ಅವರು ಆಯ್ದುಕೊಂಡಿದ್ದು ಸುಗಮ ಸಂಗೀತವನ್ನು. ಮೊದಲಾದ ದಿಗ್ಗಜರ ಸಂಗೀತ ನಿರ್ದೇಶನದಲ್ಲಿ ತಮ್ಮ ಗಾಯನವನ್ನು ಪ್ರಸ್ತುತಪಡಿಸಿ,'ಸೈ'ಎನ್ನಿಸಿಕೊಂಡರು.
ಸಿಡಿ,ಕ್ಯಾಸೆಟ್ ಗಳಲ್ಲಿ ಧ್ವನಿಮುದ್ರಿಕೆಗಳು
ಐನೂರಕ್ಕೂ ಮಿಗಿಲಾದ 'ಸಿಡಿ'ಗಳಲ್ಲಿ 'ಕ್ಯಾಸೆಟ್' ಗಳಲ್ಲಿ ತಮ್ಮ ಧ್ವನಿಯನ್ನು ಮುದ್ರಿಸಲಾಗಿದೆ.
ಖ್ಯಾತ ಸಂಗೀತ ನಿರ್ದೇಶಕರ ಜೊತೆ
ಮುಂತಾದವರ ನಿರ್ದೇಶನದಲ್ಲಿ ಹಾಡಿದ ಚಲನಚಿತ್ರ ಗೀತೆಗಳು ಅಪಾರ.
ಡಾ.ರಾಜ್ ಜೊತೆ ಹಾಡಿದ್ದು
ವಿಶೇಷವಾಗಿ ನೆನೆಸುವುದಾದರೆ,ಡಾ.ರಾಜ್ ರೊಡನೆ, 'ಗುರಿ', ಡಾ. ಎಸ್.ಪಿ.ಬಾಲಸುಬ್ರಮಣ್ಯಂ ರೊಡನೆ ಹಾಡಿದ, 'ಏಳು ಸುತ್ತಿನ ಕೋಟೆ' ಚಿತ್ರಗಳಿಗೆ ಹಾಡಿದ ಹಾಡುಗಳು. ಆಕಾಶವಾಣಿ,ದೂರದರ್ಶನದಲ್ಲಿ ಪ್ರಸಾರವಾದ ಕಾರ್ಯಕ್ರಮಗಳಲ್ಲಿ ಭಾಗವಹಿಸಿದ ಪ್ರಸಂಗಗಳು.
ಉಲ್ಲೇಖಗಳು
ವರ್ಗ:ಹಿನ್ನೆಲೆ ಗಾಯಕಿಯರು ವರ್ಗ:ಕನ್ನಡ ಗಾಯಕಿಯರು ವರ್ಗ:ಕನ್ನಡ ಚಿತ್ರರಂಗದ ಹಿನ್ನೆಲೆ ಗಾಯಕಿಯರು ವರ್ಗ:ಸುಗಮ ಸಂಗೀತ ಗಾಯಕಿ
ಪ್ರದೋಷ
ಪ್ರದೋಷ ಪದವು ಹಿಂದೂ ಪಂಚಾಂಗದಲ್ಲಿ ಪ್ರತಿ ಪಕ್ಷದ ಹದಿಮೂರನೇ ದಿನ ನಡೆಯುವ ಅರ್ಧಮಾಸಿಕ ಘಟನೆಯನ್ನು ಸೂಚಿಸುತ್ತದೆ. ಇದು ಹಿಂದೂ ದೇವತೆಯಾದ ಶಿವನ ಪೂಜೆಯೊಂದಿಗೆ ನಿಕಟವಾಗಿ ಸಂಬಂಧಿಸಿದೆ. ಈ ಮಂಗಳಕರವಾದ ೩ ಗಂಟೆಯ ಅವಧಿ, ಅಂದರೆ ಸೂರ್ಯಾಸ್ತಕ್ಕೆ ೧.೫ ಗಂಟೆ ಮೊದಲು ಮತ್ತು ನಂತರದ ಅವಧಿಯು ಶಿವನ ಪೂಜೆಗಾಗಿ ಅತ್ಯುತ್ತಮ ಸಮಯಗಳಲ್ಲಿ ಒಂದಾಗಿದೆ. ಈ ಅವಧಿಯಲ್ಲಿ ಮಾಡಲಾದ ಉಪವಾಸ ಅಥವಾ ವ್ರತವನ್ನು "ಪ್ರದೋಷ ವ್ರತ"ವೆಂದು ಕರೆಯಲಾಗುತ್ತದೆ. ಭಕ್ತನು ರುದ್ರಾಕ್ಷಿ, ವಿಭೂತಿಗಳನ್ನು ಧರಿಸಿ ಶಿವನನ್ನು ಅಭಿಷೇಕ, ಗಂದದ ಲೇಪನ ದ್ರವ್ಯ, ಬಿಲ್ವಪತ್ರೆ, ಸುಗಂಧ ದ್ರವ್ಯ, ದೀಪ ಮತ್ತು ನೈವೇದ್ಯದಿಂದ ಪೂಜಿಸಬೇಕು.
ವ್ಯುತ್ಪತ್ತಿ
ಪ್ರದೋಷ ಪದದ ವ್ಯುತ್ಪತ್ತಿ ಹೀಗಿದೆ - ಪ್ರದೋಷನು ಕಲ್ಪ ಮತ್ತು ದೋಷ ಇವರ ಮಗನಾಗಿದ್ದಾನೆ. ಅವನಿಗೆ ನಿಶಿತ ಮತ್ತು ವ್ಯುಸ್ಥ ಎಂಬ ಹೆಸರಿನ ಇಬ್ಬರು ಸೋದರರಿದ್ದಾರೆ. ಈ ಮೂರು ಹೆಸರುಗಳ ಅರ್ಥ ರಾತ್ರಿಯ ಆರಂಭ, ಮಧ್ಯಭಾಗ ಮತ್ತು ಅಂತ್ಯ ಎಂಬುದಾಗಿದೆ. ಪ್ರತಿ ತಿಂಗಳಲ್ಲಿ ಮತ್ತು ಪ್ರತಿ ಪಕ್ಷದ ಅವಧಿಯಲ್ಲಿ, ತ್ರಯೋದಶಿಯು ದ್ವಾದಶಿಯ ಅಂತ್ಯವನ್ನು ಸೇರುವಾಗಿನ ಸಮಯ ಬಿಂದುವನ್ನು ಪ್ರದೋಷ ಎಂದು ಕರೆಯಲಾಗುತ್ತದೆ.
ಬಾಹ್ಯ ಸಂಪರ್ಕಗಳು
http://www.speakingtree.in/blog/pradoshrudra-poojan-and-vrata http://www.thirukalukundram.in thirukalukundram
ವರ್ಗ:ಹಿಂದೂ ಪಂಚಾಂಗ
ಬೆವರುಸಾಲೆ
thumb
ಬೆವರುಸಾಲೆ (ಸೆಕೆಬೊಕ್ಕೆ) ಒಂದು ಚರ್ಮರೋಗವಾಗಿದೆ. ಇದರಲ್ಲಿ ಚರ್ಮದ ಕೆಳಗೆ ತಡೆಯಲ್ಪಟ್ಟ ಬೆವರು ಗ್ರಂಥಿ ನಾಳಗಳಿಂದ ಸಿಲುಕಿಕೊಂಡ ಬೆವರಿನಿಂದ ಚಿಕ್ಕ, ತುರಿಕೆ ಬರಿಸುವ ದದ್ದುಗಳು ಕಾಣಿಸಿಕೊಳ್ಳುತ್ತವೆ. ಬೆವರುಸಾಲೆಯು ಉಷ್ಣವಲಯಗಳು ಹಾಗೂ ಬೇಸಿಗೆ ಋತುವಿನ ಅವಧಿಯಂತಹ ಬಿಸಿ ಹಾಗೂ ಆರ್ದ್ರ ಹವೆಯಲ್ಲಿ ಸಾಮಾನ್ಯ ಅಸ್ವಸ್ಥತೆಯಾಗಿದೆ. ಇದು ಎಲ್ಲ ವಯಸ್ಸಿನ ಜನರನ್ನು ಬಾಧಿಸುತ್ತದಾದರೂ, ಇದು ಚೆನ್ನಾಗಿ ವಿಕಾಸಗೊಳ್ಳದ ಬೆವರು ಗ್ರಂಥಿಗಳ ಕಾರಣದಿಂದ ವಿಶೇಷವಾಗಿ ಮಕ್ಕಳಲ್ಲಿ ಹಾಗೂ ಶಿಶುಗಳಲ್ಲಿ ಸಾಮಾನ್ಯವಾಗಿದೆ.
ಚಿಹ್ನೆಗಳು ಮತ್ತು ಲಕ್ಷಣಗಳು
ಬೆವರುಸಾಲೆಯ ಲಕ್ಷಣಗಳಲ್ಲಿ ಉದ್ರೇಕಗೊಂಡ ಹಾಗೂ ತುರಿಕೆ ಉಂಟುಮಾಡುವ ಸಣ್ಣ ಕೆಂಪು ದದ್ದುಗಳು ಸೇರಿವೆ. ಇವು ಏಕಕಾಲದಲ್ಲಿ ಬಾಧಿತನ ದೇಹದ ಹಲವು ಭಾಗಗಳಲ್ಲಿ ಕಾಣಿಸಿಕೊಳ್ಳಬಹುದು. ಅತ್ಯಂತ ಸಾಮಾನ್ಯವಾದ ಭಾಗಗಳೆಂದರೆ ಎದೆಯ ಮೇಲ್ಭಾಗ, ಕುತ್ತಿಗೆ, ಮೊಣಕೈಯ ಮಡಿಕೆಗಳು, ಸ್ತನಗಳ ಕೆಳಗೆ ಹಾಗೂ ವೃಷಣ ಕೋಶದ ಕೆಳಗೆ.
ಉಲ್ಲೇಖಗಳು
ವರ್ಗ:ಚರ್ಮದ ಸ್ಥಿತಿಗಳು
ಗದ್ದಗಿಮಠ, ಬಿ.ಎಸ್
'''ಡಾ. ಗದ್ದಗಿಮಠ ಬಿ.ಎಸ್ [1917-1960]'''. ಕನ್ನಡ ಜಾನಪದ ಕ್ಷೇತ್ರದಲ್ಲಿ ಕೆಲಸ ಮಾಡಿದ ಆದ್ಯರಲ್ಲೊಬ್ಬರು. ಬಿಜಾಪುರ ಜಿಲ್ಲೆ ಕೆರೂರಿನಲ್ಲಿ 1917 ಜನವರಿ 17ರಂದು ಜನಿಸಿದರು. ಇವರ ತಂದೆ ಜನಪದ ಗೀತೆಗಳನ್ನು ಹಾಡುವುದರಲ್ಲಿ ಪ್ರಸಿದ್ಧರಾಗಿದ್ದರು. ಇಂಥ ಪರಿಸರದಲ್ಲಿ ಬೆಳೆದ ಇವರನ್ನು ಜಾನಪದ ಕ್ಷೇತ್ರ ಆಕರ್ಷಿಸಿತು. ಕನ್ನಡದಲ್ಲಿ ಎಂ.ಎ. ಪದವಿ ಪಡೆದ ಮೇಲೆ, ಉತ್ತರ ಕರ್ನಾಟಕದ ನಾನಾ ಭಾಗಗಳಲ್ಲಿ ಸಂಚರಿಸಿ ಕ್ಷೇತ್ರಕಾರ್ಯ ಮಾಡುತ್ತಾ ಜನಪದ ಗೀತೆಗಳನ್ನು ಸಂಶೋಧಿಸಿ, ಸಂಗ್ರಹಿಸಿ "ಕನ್ನಡ ಜನಪದ ಗೀತೆಗಳು" ಎಂಬ ಪ್ರೌಢ ಪ್ರಬಂಧವನ್ನು ಬರೆದು ಕರ್ನಾಟಕ ವಿಶ್ವವಿದ್ಯಾಲಯದಿಂದ ಪಿಎಚ್.ಡಿ. ಪದವಿ ಪಡೆದರು. (1955). ಕರ್ನಾಟಕದಲ್ಲಿ ಜಾನಪದ ಕ್ಷೇತ್ರದಲ್ಲಿ ಪಿಎಚ್.ಡಿ. ಪದವಿ ಪಡೆದ ಪ್ರಥಮರೂ ಇವರೇ. ಜನಪದ ಸಾಹಿತ್ಯ ಕ್ಷೇತ್ರವನ್ನು ಅಭಿವೃದ್ಧಿ ಪಡಿಸಲು ಇವರು ಬಹುವಾಗಿ ಶ್ರಮಿಸಿದರು. ಜನಪದ ಗೀತೆಗಳನ್ನು, ನಾಡಪದಗಳನ್ನು ಸಂಗ್ರಹಿಸಿ ಪ್ರಕಟಿಸಿದರು. ಅದಕ್ಕಾಗಿ 'ಜನಪದ ಕಾವ್ಯಮಾಲೆ' ಎಂಬ ಒಂದು ಮಾಲೆಯನ್ನು ಆರಂಭಿಸಿದರು. ಇವರು ಸ್ವತಃ ಜನಪದ ದಾಟಿಯಲ್ಲಿ ಗೀತೆಗಳನ್ನು ಸೊಗಸಾಗಿ ಹಾಡುತ್ತಿದ್ದರು.
ಕೃತಿಗಳು
ಇವರು ಪ್ರಕಟಿಸಿರುವ ಗ್ರಂಥಗಳೆಂದರೆ:
ಇವರು ಬೆಳಗಾಂವಿಯ ಲಿಂಗರಾಜ ಕಾಲೇಜಿನಲ್ಲಿ ವ್ಯಾಯಾಮ ಶಿಕ್ಷಕರಾಗಿ ಸ್ವಲ್ಪಕಾಲ ಕೆಲಸಮಾಡಿದರು. ಅನಂತರ ಕರ್ನಾಟಕ ವಿಶ್ವವಿದ್ಯಾಲಯದ ಪ್ರಕಟಣ ವಿಭಾಗದಲ್ಲಿ ಸಹಾಯಕ ನಿರ್ದೇಶಕರಾಗಿ ನೇಮಕಗೊಂಡರು. ಆ ಹುದ್ದೆಯಲ್ಲಿದ್ದಾಗಲೇ 1960ರ ಅಕ್ಟೋಬರ್ 30ರಂದು ಹೃದಯಾ ಘಾತದಿಂದ ನಿಧನಹೊಂದಿದರು. ಕನ್ನಡ ಜನಪದ ಗೀತಗಳು ಎಂಬ ಇವರ ಪ್ರೌಢಪ್ರಬಂಧವನ್ನು ಇವರ ನಿಧನಾನಂತರ ಕರ್ನಾಟಕ ವಿಶ್ವವಿದ್ಯಾಲಯ ಪ್ರಕಟಿಸಿತು (1963). ತರೀಕೆರೆಯಲ್ಲಿ 1967ರಲ್ಲಿ ನಡೆದ ಅಖಿಲ ಕರ್ನಾಟಕ ಪ್ರಥಮ ಜಾನಪದ ಸಮ್ಮೇಳನದ ಸಭಾಮಂಟಪಕ್ಕೆ ಇವರ ಹೆಸರಿಡಲಾಗಿತ್ತು.
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಅಲಂಗೀರ್‌ಪುರ
1958-59ರಲ್ಲಿ ನಡೆಸಿದ ಉತ್ಖನನದಲ್ಲಿ ಹರಪ್ಪ ಸಂಸ್ಕೃತಿಯ ಅವಶೇಷಗಳು ಸಿಕ್ಕ ಗ್ರಾಮ. ದೆಹಲಿಯಿಂದ 45 ಕಿಮೀ ದೂರದಲ್ಲಿದೆ. ಇಲ್ಲಿ ಹರಪ್ಪ ಸಂಸ್ಕೃತಿಯ ಪದರಗಳ ಮೇಲೆ ಅನುಕ್ರಮವಾಗಿ ಚಿತ್ರಿತ ಬೂದು ಬಣ್ಣದ ಮಡಕೆಗಳ ಪದರಗಳೂ, ಉತ್ತರದ ಹೊಳಪು ಕಪ್ಪು ಬಣ್ಣದ ಮಡಕೆಗಳ ಪದರಗಳೂ ಶುಂಗರ ಕಾಲದ ಅವಶೇಷಗಳೂ ಕಂಡುಬಂದಿವೆ. ಇವು 4000 ವರ್ಷಗಳ ಹಿಂದಿನಿಂದ ಗಂಗಾ ಬಯಲಿನಲ್ಲಿ ಪಸರಿಸಿದ್ದ ವಿವಿಧ ಸಂಸ್ಕೃತಿಗಳ ಬಗ್ಗೆ ಮಾಹಿತಿ ದೊರಕಿಸಿಕೊಡುತ್ತವೆ. ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಅಲಂಕಾರಾತಿರೇಕ
ಸಾಹಿತ್ಯಸೃಷ್ಟಿಯಲ್ಲಿ ಕವಿಗಳು ಬಳಸಿರುವ ಆಡಂಬರದ ಶೈಲಿಗೆ ಈ ಹೆಸರಿದೆ. ಇದರ ಎರಡು ಬಗೆಗಳನ್ನು ಇಲ್ಲಿ ಪ್ರಸ್ತಾಪಿಸಲಾಗಿದೆ. ಅದರ ಆಕೃತಿಯೇನೆಂದರೆ- ೧. ಲ್ಯಾಟಿನ್ನಿಂದ ನಿರಾತಂಕವಾಗಿ ತೆಗೆದುಕೊಂಡ ಶಬ್ದಗಳು, ಶಬ್ದಗುಚ್ಛಗಳು. ೨. ಸಂಕೀರ್ಣವೂ ಗೋಜು ಗೋಜೂ ಆದ ಉಪಮಾನಗಳಿಂದ ಎದ್ದ ಸಾದೃಶ್ಯಗಳು. ೩. ಪುರಾತನರ ಮೂಲ ಕಥಾವಳಿಯಿಂದ ಆಯ್ದ ವಿಚಿತ್ರ ನಿದರ್ಶನಗಳು. ೪ಜರ್ಮನ್, ಇಟ್ಯಾಲಿಯನ್ ಭಾಷೆಗಳ ಪದಗಳ ಬಳಕೆ. ೫. ನಾಮವಾಚಕ, ಕ್ರಿಯಾಪದ ಇತ್ಯಾದಿಗಳಿಗೆ ವ್ಯಾಕರಣದಂತೆ ನಿರ್ದಿಷ್ಟವಾಗಿರುವ ಕ್ರಮದ ಪಲ್ಲಟ, ತಿರುಗು ಮುರುಗು. ಗಾಂಗರನ ಈ ವಾಕ್ಯ ರೀತಿ ದೊಡ್ಡ ವಾದವಿವಾದ ಎಬ್ಬಿಸಿತು. ಪ್ರಖ್ಯಾತ ನಾಟಕಕಾರ ಲೋಪ್ಡ ವೇಗ ಅದನ್ನು ಅವಹೇಳನಗೈದು ಬೇಗ ಯಾವುದೋ ಕಾರಣಕ್ಕಾಗಿ ತನ್ನ ಆಕ್ಷೇಪವನ್ನು ಹಿಂದಕ್ಕೆ ತೆಗೆದುಕೊಂಡ. ಇತರರ ನಿಂದೆಯೂ ನಿತ್ರಾಣದಿಂದ ಕುಂದಿತಾಗಿ, ಗಾಂಗರನ ಪದ್ಧತಿ ವಿಜಯ ಗಳಿಸಿತು. ಕೊಂಚಕಾಲ ಅದರ ಆಧಿಪತ್ಯ ನಡೆಯಿತು. ಆದರೆ ಬೇಗ ಅದರಿಂದ ರಸಿಕವೃಂದಕ್ಕೆ ಬೇಸರ ಉಂಟಾಯಿತು. ವಿರೋಧಿಗಳು ಹೆಚ್ಚಾಗುತ್ತಾ ಬಂದರು. ಕೊನೆಗೆ ಗಾಂಗರಿಸಮ್ ಎಂದರೆ ಕಡುಮಬ್ಬು, ಒಣಪಾಂಡಿತ್ಯ ಎಂಬ ಅರ್ಥವೆಂದಾಯಿತು. 20ನೆಯ ಶತಮಾನದಲ್ಲಿ ಇದ್ದಕ್ಕಿದ್ದಂತೆ ಒಂದು ಗುಂಪಿನ ಲೇಖಕರಿಗೆ ಗಾಂಗರ್ ಅತ್ಯುತ್ತಮ ಕವಿ, ಅವನ ಶೈಲಿ ಅನುಕರಣೀಯ ಎಂದು ಭಾಸವಾದರೂ ಆ ಭಾವನೆ ಹೆಚ್ಚು ದಿವಸ ಉಳಿಯಲಿಲ್ಲ. ಅದಕ್ಕಾಗಿ ಅವನು ಉಪಯೋಗಿಸಿದ ಕಾವ್ಯೋಪಾಯಗಳು ಇವು: ೧. ತಲೆಚಿಟ್ಟು ಹಿಡಿಸುವಷ್ಟು ಅಲಂಕಾರಗಳ, ಅದರಲ್ಲೂ ರೂಪಕಾಲಂಕಾರದ ಬಳಕೆ; ೨. ಅಸಾಧಾರಣವೂ ಅನಿರೀಕ್ಷಿತವೂ ಆದ ಪದಪುಂಜ ಮತ್ತು ವಾಕ್ಯರಣಿ, ಅನಿರೀಕ್ಷ್ಯ, ಅದ್ಭುತ ಸನ್ನಿವೇಶ ರಚನೆ; ೩. ಅತಿ ಬುದ್ಧಿವಂತಿಕೆಯಿಂದ ಮಿಶ್ರಣಗೈದ ವಿರುದ್ಧ ಭಾವಗಳು; ೪. ಅಂದವಿಲ್ಲ ಎನ್ನಲಾಗದ ಚತುರವೂ ಸೂಕ್ಷ್ಮವೂ ಆದ ಕೃತಕ ಭಂಗಿಗಳು; ೫. ದೂರದ ವಿಕಾರವಾದ ಹೋಲಿಕೆಗಳು; ೬. ಆಡಂಬರದ ಬಡಾಯಿ ಮಾತು, ಅತ್ಯುಕ್ತಿ; ೭. ಅತಿಶಯೋಕ್ತಿಯ ಸುರಿಮಳೆ. ಹೀಗಿದ್ದರೂ ಇಟಲಿಯ ಭಾಷೆಗೂ ಸಾಹಿತ್ಯಕ್ಕೂ ಮಾರೀನೊ ದೊಡ್ಡ ಉಪಕಾರ ಮಾಡಿದನೆಂದೇ ಪಂಡಿತರ ಅಭಿಮತ. ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಗುಂಡ್ಮಿ
ಗುಂಡ್ಮಿ ಭಾರತದ ಕರ್ನಾಟಕ ರಾಜ್ಯದ ಉಡುಪಿ ಜಿಲ್ಲೆಯ ಉಡುಪಿ ತಾಲೂಕಿನ ಒಂದು ಪಂಚಾಯತ್ ಪಟ್ಟಣವಾಗಿದೆ. ಗುಂಡ್ಮಿ ಪಟ್ಟಣವು ಭಾರತದ ಅತ್ಯಂತ ಹಳೆಯ ಪಟ್ಟಣಗಳಲ್ಲಿ ಒಂದಾಗಿದೆ.ಇಲ್ಲಿನ ಒಟ್ಟು ಜನಸಂಖ್ಯೆ ೧೬,೦೧೧.ಪಿನ್ ಕೋಡ್ 576226 ಮತ್ತು ದೂರವಾಣಿ ಕೋಡ್ 0820.ವಾಹನ ನೋಂದಣಿ ಕೆ ಎ-20.
ಇದು ಸುಮಾರು 6 ರ ಚಿಕ್ಕ ಪಟ್ಟಣವಾಗಿದೆ ಬ್ರಮಾವರ ನಗರದ ಉತ್ತರಕ್ಕೆ ಕಿಮೀ ಉತ್ತರಕ್ಕೆ ಕರ್ನಾಟಕ ಮತ್ತು ಕೇರಳದ ಎರಡು ದಕ್ಷಿಣ ರಾಜ್ಯಗಳ ನಡುವಿನ ಗಡಿಗೆ ಹತ್ತಿರದಲ್ಲಿದೆ. ಇದು ಉಡುಪಿ ತಾಲೂಕಿನ ಗುಂಡ್ಮಿ ಮತ್ತು ಪಾಂಡೇಶ್ವರ, ಐರೋಡಿ, ಯಡಬೆಟ್ಟು ಎಂಬ ಎರಡು ಕಂದಾಯ ಗ್ರಾಮಗಳನ್ನು ಒಳಗೊಂಡಿದೆ.ಗುಂಡ್ಮಿಯು ಐತಿಹಾಸಿಕ ಸ್ಥಳಗಳಾದ ಬಾರ್ಕೂರು ,ಮಾಲಿಕ್ ದೀನರ್ ಮಸೀದಿ, ಬೀಚ್ ರೆಸಾರ್ಟ್, ಬಾರ್ಕೂರಿನ ಕೋಟೆ, ಶ್ರೀ ಅಮ್ಮನವರ ದೇವಸ್ಥಾನ,ಗುಂಡ್ಮಿ ಜುಮಾ ಮಸೀದಿ, ಮಣಿ ಚೆನ್ನಕೇಶವ ದೇವಸ್ಥಾನ, ಸೇಂಟ್ ಥಾಮಸ್ ಚರ್ಚ್ ಮತ್ತು ಡಿವೈನ್ ಪಾರ್ಕ್‌ಗಳಿಗೆ ಹೆಸರುವಾಸಿಯಾಗಿದೆ.
ಈ ಪಟ್ಟಣವು ಮೀನು ಮತ್ತು ಮೀನಿನ ಗೊಬ್ಬರದ ಪ್ರಮುಖ ವ್ಯಾಪಾರ ಕೇಂದ್ರವಾಗಿದೆ. ಮೀನುಗಾರಿಕೆ ಮತ್ತು ಬೀಡಿ ಕಟ್ಟುವುದು ಈ ಊರಿನ ನಿವಾಸಿಗಳ ಮುಖ್ಯ ಕಸುಬು.
ಪಟಗೋನಿಯನ್ ಮರುಭೂಮಿ
ಪಟಗೋನಿಯನ್ ಮರುಭೂಮಿ ಇದು ಅರ್ಜೆಂಟೀನದಲ್ಲಿದ್ದು, ವಿಸ್ತೀರ್ಣದ ಅನುಸಾರ ವಿಶ್ವದ ಏಳನೆಯ ದೊಡ್ಡ ಮರುಭೂಮಿಯಾಗಿದೆ.ಇದರ ವಿಸ್ತೀರ್ಣ ಸುಮಾರು ೬,೭೩,೦೦೦ ಚದರ ಕಿ.ಮೀ.ಇದರ ಸ್ವಲ್ಪ ಭಾಗ ಚಿಲಿದೇಶಕ್ಕೂ ಹಬ್ಬಿದ್ದು ಪಶ್ಚಿಮದಲ್ಲಿ ಆಂಡಿಸ್ ಪರ್ವತ ಶ್ರೇಣಿ ಇದೆ.
ವರ್ಗ:ಮರುಭೂಮಿಗಳು
ಕುತ್ತಿಗೆ
thumb ಕುತ್ತಿಗೆಯು ಅನೇಕ ಭೂಚರ ಅಥವಾ ದ್ವಿತೀಯಕವಾಗಿ ಜಲವಾಸಿ ಕಶೇರುಕಗಳಲ್ಲಿ ಶರೀರದ ಭಾಗವಾಗಿದೆ, ಮತ್ತು ತಲೆಯನ್ನು ಮುಂಡ ಅಥವಾ ಅಟ್ಟೆಯಿಂದ ಪ್ರತ್ಯೇಕಿಸುತ್ತದೆ. ಕುತ್ತಿಗೆಯು ತಲೆಯ ಭಾರಕ್ಕೆ ಆಧಾರವಾಗಿದೆ ಮತ್ತು ಮಿದುಳಿನಿಂದ ಕೆಳಗೆ ಶರೀರದ ಉಳಿದ ಭಾಗಗಳಿಗೆ ಸಂವೇದನಾತ್ಮಕ ಹಾಗೂ ಚಲನಶೀಲ ಮಾಹಿತಿಯನ್ನು ಒಯ್ಯುವ ನರಗಳನ್ನು ರಕ್ಷಿಸುತ್ತದೆ. ಜೊತೆಗೆ, ಕುತ್ತಿಗೆಯು ಸುಲಭವಾಗಿ ಬಾಗುವಂಥದ್ದು ಮತ್ತು ತಲೆಗೆ ಎಲ್ಲ ದಿಕ್ಕುಗಳಲ್ಲಿ ತಿರುಗಲು ಹಾಗೂ ಚಲಿಸಲು ಅವಕಾಶ ನೀಡುತ್ತದೆ.
ವರ್ಗ:ಮಾನವ ಶರೀರ
ನಿಖರ ದಾಳಿ
ನಿಖರ ದಾಳಿ (ಕರಾರುವಾಕ್ ದಾಳಿ, ಸರ್ಜಿಕಲ್ ಸ್ಟ್ರೈಕ್) ಎಂದರೆ ಕೇವಲ ನೈಜವಾದ ಸೇನಾ ಗುರಿಗಳನ್ನು ಹಾನಿಮಾಡುವ ಉದ್ದೇಶ ಹೊಂದಿರುವ ಸೇನಾ ದಾಳಿ ಮತ್ತು ಸುತ್ತಮುತ್ತಲಿನ ರಚನೆಗಳು, ವಾಹನಗಳು, ಕಟ್ಟಡಗಳು ಅಥವಾ ಸಾಮಾನ್ಯ ಸಾರ್ವಜನಿಕ ಮೂಲಸೌಕರ್ಯಗಳಿಗೆ ಯಾವುದೇ ಹಾನಿಯಾಗದಂತೆ ಅಥವಾ ಕನಿಷ್ಠತಮ ಪೂರಕ ಹಾನಿಯಾಗುವಂತೆ ನಡೆಸಲಾಗುತ್ತದೆ.
ವಿವರಣೆ
ಈ ದಾಳಿಯು ತ್ವರಿತವಾಗಿರುತ್ತದೆ. ನಿಖರ ದಾಳಿಗಳಿಂದ ಗುರಿಗಳ ತಟಸ್ಥೀಕರಣವು ಪೂರ್ಣ ಪ್ರಮಾಣದ ಯುದ್ಧವಾಗಿ ಉಲ್ಬಗೊಳ್ಳುವುದನ್ನೂ ತಡೆಯುತ್ತದೆ. ನಿಖರ ದಾಳಿಗಳನ್ನು ವೈಮಾನಿಕ ದಾಳಿಗಳ ಮೂಲಕ, ವಿಶೇಷ ಕಾರ್ಯಾಚರಣಾ ತಂಡಗಳನ್ನು ವಾಯುನೌಕೆಯಿಂದ ಕೆಳಗಿಳಿಸುವ ಮೂಲಕ, ಅಥವಾ ತ್ವರಿತ ಭೂ ಕಾರ್ಯಾಚರಣೆಯ ಮೂಲಕ ಅಥವಾ ವಿಶೇಷ ಪಡೆಗಳನ್ನು ಕಳಿಸುವ ಮೂಲಕ ನಡೆಸಬಹುದು.
ನಿಖರ ದಾಳಿಯ ಮತ್ತೊಂದು ಉದಾಹರಣೆಯೆಂದರೆ ವಾಯುನೌಕೆಗಳಿಂದ ಕೈಗೊಳ್ಳಲಾಗುವ ನಿಖರ ಬಾಂಬ್ ದಾಳಿ – ಇದು ಒಂದು ಪ್ರಭಾವಿತ ಪ್ರದೇಶದಲ್ಲಿ ಸಾಮಾನ್ಯ ಜನರಿಗೆ ಗಾಯ ಅಥವಾ ಅವರ ಸಾವನ್ನು ಒಳಗೊಂಡಿರಬಹುದಾದ ಅಥವಾ ಒಳಗೊಳ್ಳದಿರಬಹುದಾದ ಹೆಚ್ಚಿನ ಸಾರ್ವಜನಿಕ ಆಸ್ತಿಪಾಸ್ತಿ ಹಾನಿ ಮತ್ತು ವ್ಯಾಪಕ ವಿನಾಶವನ್ನು ಉಂಟುಮಾಡುವ ತೀವ್ರ ಬಾಂಬು ದಾಳಿಯಿಂದ ಭಿನ್ನವಾಗಿದೆ.
ಉಲ್ಲೇಖಗಳು
ವರ್ಗ:ಸೇನಾ ಶಬ್ದಾವಳಿ
ಮೂತ್ರಪಿಂಡ ಶಾಸ್ತ್ರ
ಬಾಹ್ಯ ಸಂಪರ್ಕಗಳು
ವರ್ಗ:ಮೂತ್ರಪಿಂಡ ಶಾಸ್ತ್ರ ವರ್ಗ:ವೈದ್ಯಕೀಯ
ರಕ್ತದಲ್ಲಿನ ಸಕ್ಕರೆ
thumbnail|400px|ಮನುಷ್ಯರು ದಿನನಿತ್ಯದಲ್ಲಿ ಮೂರು ಬಾರಿ ತೆಗೆದುಕೊಳ್ಳುವ ಆಹಾರದಲ್ಲಿ ಉಂಟಾಗುವ ರಕ್ತದಲ್ಲಿನ ಸಕ್ಕರೆ(ಕೆಂಪು)ಯ ಏರಿಳಿತ ಹಾಗು ಸಕ್ಕರೆ ಅಂಶವನ್ನು ಕಡಿಮೆ ಮಾಡುವ ಹಾರ್ಮೋನ್ ಇನ್ಸುಲಿನ್(ನೀಲಿ).ಆಹಾರದಲ್ಲಿ ಅಧಿಕ ಸಕ್ಕರೆಯ ಪ್ರಮಾಣದ ವಿರುದ್ಧ ಅಧಿಕ ಪಿಷ್ಟವುಳ್ಳ ಆಹಾರದ ಸೇವನೆಯಿಂದ ಉಂಟಾಗುವ ಪರಿಣಾಮದ ಬಗ್ಗೆ ಗಮನಸೆಳೆಯಲಾಗಿದೆ.
ರಕ್ತದಲ್ಲಿನ ಸಕ್ಕರೆಯ ಸಾಂದ್ರೀಕರಣ ಅಥವಾ ರಕ್ತದಲ್ಲಿನ ಗ್ಲುಕೊಸ್ ಮಟ್ಟ ವೆಂದರೆ, ಮಾನವ ಅಥವಾ ಪ್ರಾಣಿಗಳ ರಕ್ತದಲ್ಲಿ ಇರುವಗ್ಲುಕೋಸ್(ಸಕ್ಕರೆ)ನ ಪ್ರಮಾಣ. ಸಾಧಾರಣವಾಗಿ, ಸಸ್ತನಿಗಳ ದೇಹವು ರಕ್ತದಲ್ಲಿನ ಗ್ಲುಕೋಸ್ ಪ್ರಮಾಣವನ್ನು 3.6 ರಿಂದ 5.8 mM (mmol/L) ನಡುವೆ ಒಂದು ಉಲ್ಲೇಖಿತ ವ್ಯಾಪ್ತಿಯಲ್ಲಿ ಕಾಯ್ದುಕೊಳ್ಳುತ್ತದೆ. ಇದನ್ನು ಮೆಟಬಾಲಿಕ್ (ಜೀವರಾಸಾಯನಿಕ ಕ್ರಿಯೆ) ಸಂತುಲನದ ಒಂದು ಭಾಗವಾಗಿ ನಿಯಂತ್ರಣಕ್ಕೆ ಒಳಪಟ್ಟಿರುತ್ತದೆ.
ದೇಹದ ಜೀವಕೋಶಗಳಿಗೆ, ಗ್ಲುಕೋಸ್ ಮುಖ್ಯವಾಗಿಶಕ್ತಿಯ ಮೂಲ, ಲಿಪಿಡ್ ಗಳು(ಮೇದಸ್ಸು)(ಕೊಬ್ಬು ಹಾಗು ಎಣ್ಣೆಯ ರೂಪದಲ್ಲಿ) ಪ್ರಾಥಮಿಕವಾಗಿ ಒಂದು ಸಾಂದ್ರೀಕೃತ ಶಕ್ತಿಯ ಸಂಗ್ರಹ. ಇದು ಕರುಳು ಅಥವಾ ಪಿತ್ತಜನಕಾಂಗದಿಂದ ದೇಹದ ಜೀವಕೋಶಗಳಿಗೆ ರಕ್ತಪರಿಚಲನೆಯ ಮೂಲಕ ವರ್ಗಾವಣೆಯಾಗುತ್ತದೆ. ಇದನ್ನು ದೇಹದ ಜೀವಕೋಶಗಳು, ಸಾಧಾರಣವಾಗಿ ದೇಹವು ಉತ್ಪಾದಿಸುವ ಹಾರ್ಮೋನ್ ಇನ್ಸುಲಿನ್ ನ ಮಧ್ಯಸ್ಥಿಕೆಯೊಂದಿಗೆ ಹೀರಿಕೊಳ್ಳುತ್ತವೆ.
ಸಾಧಾರಣವಾಗಿ ರಕ್ತದಲ್ಲಿನ ಸಕ್ಕರೆಯ ಪ್ರಮಾಣವು ಮಾನವರಲ್ಲಿ ಸರಾಸರಿ 4 mM (4 mmol/L ಅಥವಾ 72 mg/dL) ನಷ್ಟಿರುತ್ತದೆ. ಆದಾಗ್ಯೂ, ಹಗಲಿನಲ್ಲಿ ಗ್ಲುಕೋಸ್ ನ ಪ್ರಮಾಣವು ಏರುಪೇರಾಗುತ್ತದೆ. ಇದು ಊಟವಾದ ಒಂದು ಅಥವಾ ಎರಡು ಗಂಟೆಗಳ ನಂತರ ಕೆಲವು ಗ್ರಾಂಗಳಷ್ಟು ಹೆಚ್ಚಾಗುತ್ತದೆ. ಇದಲ್ಲದೆ ಹಗಲಿನಲ್ಲಿ ಮೊದಲ ಆಹಾರವನ್ನು ತೆಗೆದುಕೊಳ್ಳುವ ಮೊದಲು ಸಾಮಾನ್ಯವಾಗಿ ಕಡಿಮೆ ಇರುತ್ತದೆ (ಇದನ್ನು "ನಿರಾಹಾರ ಮಟ್ಟ" ಎಂದು ಹೆಸರಿಸಲಾಗಿದೆ).
ರಕ್ತದಲ್ಲಿನ ಸಕ್ಕರೆಯ ಮಟ್ಟವು ಸಾಧಾರಣ ಮಟ್ಟಕ್ಕಿಂತ ಜಾಸ್ತಿಯಿದ್ದರೆ, ಈ ಪರಿಸ್ಥಿತಿಯು ವೈದ್ಯಕೀಯ ಪರಿಸ್ಥಿತಿಯನ್ನು ಸೂಚಿಸುತ್ತದೆ. ಒಂದು ಸತತವಾದ ಅಧಿಕ ಪ್ರಮಾಣವನ್ನು ಹೈಪರ್ ಗ್ಲೈಸೆಮಿಯ(ರಕ್ತದಲ್ಲಿನ ಅಧಿಕ ಸಕ್ಕರೆಯ ಅಂಶ) ಎಂದು ಹಾಗು ಕಡಿಮೆ ಪ್ರಮಾಣವಿದ್ದರೆ ಅದನ್ನು ಹೈಪೋ ಗ್ಲೈಸೆಮಿಯ(ರಕ್ತದಲ್ಲಿ ಸಕ್ಕರೆಯ ಕೊರತೆ) ಎಂದು ಸೂಚಿಸಲಾಗುತ್ತದೆ. ಡಯಾಬಿಟಿಸ್ ಮೆಲ್ಲಿಟಸ್ ಯಾವುದೇ ಹಲವಾರು ಕಾರಣಗಳಿಂದ ಉಂಟಾಗುವ ಸತತ ಹೈಪರ್ ಗ್ಲೈಸೆಮಿಯದ ಲಕ್ಷಣವನ್ನು ಹೊಂದಿರುತ್ತದೆ. ಇದಲ್ಲದೆ ರಕ್ತದಲ್ಲಿ ಸಕ್ಕರೆಯ ನಿಯಂತ್ರಣದ ವಿಫಲತೆಗೆ ಸಂಬಂಧಿಸಿದಂತೆ ಉಂಟಾಗುವ ಅತ್ಯಂತ ಪ್ರಮುಖ ಕಾಯಿಲೆ. ರಕ್ತದಲ್ಲಿನ ಸಕ್ಕರೆಯ ಪ್ರಮಾಣವು ತಾತ್ಕಾಲಿಕವಾಗಿ ಏರಿಕೆಯಾಗಲು ತೀವ್ರತರವಾದ ಒತ್ತಡ, ಉದಾಹರಣೆಗೆ ದೈಹಿಕ-ಹಾನಿ, ಪಾರ್ಶ್ವವಾಯು, ಹೃದಯಾಘಾತ, ಅಥವಾ ಶಸ್ತ್ರಚಿಕಿತ್ಸೆ; ಹಾಗು ಅಸ್ವಸ್ಥತೆಯಿಂದ ಉಂಟಾದ ಪರಿಣಾಮಗಳು. ಮದ್ಯಸಾರವು, ರಕ್ತದಲ್ಲಿನ ಸಕ್ಕರೆಗೆ ಪ್ರಾರಂಭಿಕ ಹೆಚ್ಚಳವನ್ನು ಉಂಟುಮಾಡಿದ ನಂತರ, ಅದು ರಕ್ತದಲ್ಲಿನ ಸಕ್ಕರೆಯ ಕುಸಿತಕ್ಕೆ ಕಾರಣವಾಗುತ್ತದೆ. ಇದಲ್ಲದೆ, ಕೆಲವು ಮಾದಕ ವಸ್ತುಗಳು ಗ್ಲುಕೋಸ್ ಮಟ್ಟವನ್ನು ಅಧಿಕಗೊಳಿಸಬಹುದು ಅಥವಾ ಕಡಿಮೆ ಮಾಡಬಹುದು.
ರಕ್ತದಲ್ಲಿನ ಗ್ಲುಕೋಸ್‌ನ ಅಳತೆಮಾಡುವ ಏಕಮಾನಗಳು
ಹೆಚ್ಚಿನ ರಾಷ್ಟ್ರಗಳಲ್ಲಿ, ರಕ್ತದಲ್ಲಿನ ಗ್ಲುಕೋಸ್ ಮಟ್ಟವನ್ನು ಮೋಲಾರ್ ಸಾಂದ್ರೀಕರಣ ವೆಂಬ ಹೆಸರಿನಿಂದ ವರದಿ ಮಾಡಲಾಗಿದೆ. ಇದನ್ನು mmol/L (ಪ್ರತಿ ಲೀಟರ್ ಗೆ ಮಿಲ್ಲಿಯೋಮೋಲ್ಸ್ ಲೆಕ್ಕದಲ್ಲಿ; ಅಥವಾ ಮಿಲ್ಲಿಮೋಲಾರ್ ನ ಸಂಕ್ಷಿಪ್ತ ರೂಪ mM) ನಲ್ಲಿ ಮಾಪನ ಮಾಡಲಾಗುತ್ತದೆ. ಯುನೈಟೆಡ್ ಸ್ಟೇಟ್ಸ್, ಹಾಗು ಇತರ ಕಡೆಗಳಲ್ಲಿ, mg/dL ನಲ್ಲಿ ಮಾಪನ ಮಾಡುವ ಮಾಸ್ ಕಾನ್ಸನ್ಟ್ರೇಷನ್ (ಪ್ರತಿ ಡೆಸಿಲೀಟರ್ ಗೆ ಮಿಲ್ಲಿಗ್ರಾಂನ ಲೆಕ್ಕದಲ್ಲಿ)ನ್ನು ವಿಶಿಷ್ಟವಾಗಿ ಬಳಸಲಾಗುತ್ತದೆ.
ಗ್ಲುಕೋಸ್ ನ ಆಣ್ವಿಕ ತೂಕವು C6H12O6 180 g/mol ನಷ್ಟಿರುವ ಕಾರಣ, ಗ್ಲುಕೋಸ್ ನ ಮಾಪನಕ್ಕೆ, ಎರಡು ಮಾಪನಗಳ ನಡುವಿನ ವ್ಯತ್ಯಾಸವು 18 ಅಂಶಗಳಷ್ಟಿರುತ್ತದೆ, ಹೀಗಾಗಿ 1 mmol/L ನ ಗ್ಲುಕೋಸ್ 18 mg/dL ಗೆ ಸಮನಾಗಿರುತ್ತದೆ.
ಸಾಧಾರಣ ಮೌಲ್ಯಗಳು
ಒಬ್ಬ ಮನುಷ್ಯನ ರಕ್ತದಲ್ಲಿನ ಸಕ್ಕರೆಯ ಪ್ರಮಾಣವು ಹಲವು ಅಂಶಗಳಿಂದ ಪರಿಣಾಮ ಬೀರುತ್ತದೆ. ಒಂದು ದೇಹದ ಸಮತೋಲನದ ಯಾಂತ್ರಿಕ ವ್ಯವಸ್ಥೆಯು, ನಹಜ ನಿರ್ವಹಣೆಯ ಸಂದರ್ಭದಲ್ಲಿ, ರಕ್ತದಲ್ಲಿನ ಸಕ್ಕರೆ ಪ್ರಮಾಣವನ್ನು ಒಂದು ಪರಿಮಿತಿಯ ಮಟ್ಟವಾದ 4.4 ರಿಂದ 6.1 mmol/L (82 to 110 mg/dL)ರಲ್ಲಿ ಮರುಸ್ಥಾಪನೆ ಮಾಡುತ್ತದೆ.
ಭೋಜನಗಳ ನಡುವೆ ವ್ಯಾಪಕ ವ್ಯತ್ಯಾಸದ ವಿರಾಮಗಳಿದ್ದರೂ ಅಥವಾ ಗಣನೀಯ ಪ್ರಮಾಣದ ಕಾರ್ಬೋಹೈಡ್ರೇಟ್ ಮೊತ್ತದೊಂದಿಗೆ ಸಾಂದರ್ಭಿಕವಾಗಿ ತೆಗೆದುಕೊಳ್ಳುವ ಭೋಜನಗಳ ಹೊರತಾಗಿಯೂ ಮಾನವ ದೇಹದಲ್ಲಿ ರಕ್ತದಲ್ಲಿನ ಗ್ಲುಕೋಸ್ ಮಟ್ಟವು ಸಾಧಾರಣವಾಗಿ ಸಾಮಾನ್ಯ ಮಟ್ಟದಲ್ಲೇ ಉಳಿಯುತ್ತದೆ. ಆದಾಗ್ಯೂ, ಆಹಾರವನ್ನು ಸೇವಿಸಿದ ಸ್ವಲ್ಪ ಸಮಯದ ನಂತರ ರಕ್ತದಲ್ಲಿನ ಗ್ಲುಕೋಸ್ ಮಟ್ಟವು ತಾತ್ಕಾಲಿಕವಾಗಿ 7.8 mmol/L (140 mg/dL)ವರೆಗೆ ಅಧಿಕವಾಗಬಹುದು ಅಥವಾ ಸಕ್ಕರೆ ಕಾಯಿಲೆ ಇಲ್ಲದವರಲ್ಲಿ ಇದು ಇನ್ನು ಕೊಂಚ ಅಧಿಕವಾಗಿರಬಹುದು. ದಿ ಅಮೆರಿಕನ್ ಡಯಾಬಿಟಿಸ್ ಅಸೋಸಿಯೇಶನ್ ಭೋಜನಾನಂತರದ ಗ್ಲುಕೋಸ್ ಮಟ್ಟವು 10 mmol/L (180 mg/dl)ಕ್ಕಿಂತ ಕಡಿಮೆ ಹಾಗು ಭೋಜನಕ್ಕೆ ಮುಂಚೆ ಪ್ಲಾಸ್ಮಾ ಗ್ಲುಕೋಸ್ 5 ರಿಂದ 7.2 mmol/L (90–130 mg/dL)ನಷ್ಟಿರಬೇಕೆಂದು ಶಿಫಾರಸು ಮಾಡುತ್ತದೆ.
ವಾಸ್ತವವಾಗಿ ರಕ್ತದಲ್ಲಿ ಹಾಗು ದೇಹದ ದ್ರವಗಳಲ್ಲಿ ಗ್ಲುಕೋಸ್‌ನ ಮಟ್ಟವು ಬಹಳ ಕಡಿಮೆಯಿರುತ್ತದೆ. ಮಾನವ ದೇಹದ ಯಾಂತ್ರಿಕ ವ್ಯವಸ್ಥೆಯ ನಿಯಂತ್ರಣವು, ಗ್ಲುಕೋಸ್‌ನ ಅತ್ಯಂತ ಕಡಿಮೆ ಪ್ರಮಾಣದ ಮೇಲೆ ಕಾರ್ಯನಿರ್ವಹಿಸುತ್ತದೆ. 75 ಕೆಜಿ ತೂಕವನ್ನು ಹೊಂದಿರುವ ಒಬ್ಬ ಆರೋಗ್ಯವಂತ ಪುರುಷ (165 lb)ನ ರಕ್ತದ ಪ್ರಮಾಣವು 5 ಲೀಟರ್ ಗಳಷ್ಟಿರುತ್ತದೆ (1.3 ಗ್ಯಾಲ್). 100 mg/dL ಅಥವಾ 5.5 mmol/L ನಷ್ಟು ಗ್ಲುಕೋಸ್ ಮಟ್ಟವು ರಕ್ತದಲ್ಲಿದ್ದರೆ ಅದು ಸುಮಾರು 5 g (0.2 oz ಅಥವಾ 0.002 ಗ್ಯಾಲ್, 1/500 ಒಟ್ಟಾರೆಯಾಗಿ) ನಷ್ಟು ರಕ್ತದಲ್ಲಿನ ಗ್ಲುಕೋಸ್ ಗೆ ಸಮನಾಗಿರುತ್ತದೆ. ಇದಲ್ಲದೆ ಒಟ್ಟಾರೆ ಸರಿಸುಮಾರು 45 g (1½ ಔನ್ಸ್ಸ್)ನಷ್ಟು ದೇಹದ ನೀರಿನಲ್ಲಿ ಇರುತ್ತದೆ (ಇದರಲ್ಲಿ ಕೇವಲ ರಕ್ತಕ್ಕಿಂತ ಹೆಚ್ಚಿನ ದ್ರವ ಸೇರಿದೆ ಹಾಗು ಸಾಮಾನ್ಯವಾಗಿ ಪುರುಷರಲ್ಲಿ ಸುಮಾರು 60%ನಷ್ಟು ಒಟ್ಟು ದೇಹದ ತೂಕ ವಾಗಿರುತ್ತದೆ) (ಹಲವು ಹೊಟೇಲುಗಳಲ್ಲಿ ಕಾಫಿ ಅಥವಾ ಟೀ ಜೊತೆಗೆ ನೀಡಲಾಗುವ ಸಣ್ಣ ಸಕ್ಕರೆ ಪೊಟ್ಟಣ ಗಳು ತಲಾ 5 ಗ್ರಾಂ ಇರುತ್ತದೆ.)
ನಿಯಂತ್ರಣ
ಒಂದು ದೇಹದ ಸಮತೋಲನ ವ್ಯವಸ್ಥೆಯು ರಕ್ತದಲ್ಲಿನ ಗ್ಲುಕೋಸ್ ಮಟ್ಟವನ್ನು ಒಂದು ಸಂಕುಚಿತ ಪರಿಮಿತಿಯೊಳಗೆ ಇಡುತ್ತದೆ. ಇದು ಹಲವಾರು ಪರಸ್ಪರ ಪ್ರಭಾವ ಬೀರುವ ವ್ಯವಸ್ಥೆಗಳಿಂದ ಕೂಡಿದೆ, ಇದರಲ್ಲಿ ಹಾರ್ಮೋನ್ ನಿಯಂತ್ರಣವು ಪ್ರಮುಖವಾದುದು.
ರಕ್ತದಲ್ಲಿ ಗ್ಲುಕೋಸ್ ಮಟ್ಟಗಳಿಗೆ ಪರಿಣಾಮ ಬೀರುವ ಪರಸ್ಪರ ಪ್ರತಿವರ್ತಿ ಮೆಟಬಾಲಿಕ್ ಹಾರ್ಮೋನ್‌ಗಳ ಎರಡು ವಿಧಗಳಿವೆ:
ಆರೋಗ್ಯದ ಮೇಲೆ ಪರಿಣಾಮಗಳು
ರಕ್ತದಲ್ಲಿನ ಸಕ್ಕರೆ ಮಟ್ಟವು ಬಹಳ ಕುಸಿದರೆ, ಹೈಪೋಗ್ಲೈಸೆಮಿಯ ಎಂಬ ಒಂದು ತೀವ್ರತರವಾದ ಮಾರಕ ಪರಿಸ್ಥಿತಿಯು ಬೆಳವಣಿಗೆಯಾಗುತ್ತದೆ. ರೋಗ ಲಕ್ಷಣಗಳಲ್ಲಿ ಜಡತೆ, ಅಸಮರ್ಪಕ ಮಿದುಳಿನ ಕ್ರಿಯೆ, ಸಿಡುಕುತನ, ನಡುಕ, ತೋಳು ಹಾಗು ಕಾಲಿನ ಸ್ನಾಯುಗಳ ದುರ್ಬಲತೆ, ಬೆವರುವುದು ಹಾಗು ಪ್ರಜ್ಞೆ ಕಳೆದುಕೊಳ್ಳುವುದು ಒಳಗೊಂಡಿದೆ. ಮಿದುಳಿಗೆ ಹಾನಿಯು ಸಹ ಉಂಟಾಗಬಹುದು.
ಗ್ಲುಕೋಸ್ ಮಟ್ಟವು ಬಹಳ ಅಧಿಕವಾಗಿ ಉಳಿದುಬಿಟ್ಟರೆ,ಅಲ್ಪಾವಧಿಯಲ್ಲಿ ಹಸಿವು ಕುಂದುತ್ತದೆ. ದೀರ್ಘಕಾಲಿಕ ಹೈಪರ್‌ಗ್ಲೈಸೇಮಿಯ ಮಧುಮೇಹಕ್ಕೆ ಸಂಬಂಧಿಸಿದಂತೆ ಒಂದು ದೀರ್ಘಕಾಲದ ಆರೋಗ್ಯದ ಸಮಸ್ಯೆಗಳಿಗೆ ಎಡೆ ಮಾಡಿಕೊಡುತ್ತದೆ. ಇದರಲ್ಲಿ ಕಣ್ಣು, ಮೂತ್ರಪಿಂಡ, ಹೃದಯ ಕಾಯಿಲೆ ಹಾಗು ನರಗಳಿಗೆ ಹಾನಿ ಕೂಡ ಸೇರಿವೆ.
ರಕ್ತದಲ್ಲಿನ ಸಕ್ಕರೆಯ ಕುಸಿತ
ಕೆಲವರು ಭೋಜನವಾದ ಹಲವು ಗಂಟೆಗಳ ನಂತರ ಮಂಪರು ಅಥವಾ ಅರಿವಿನ ಕ್ರಿಯೆಯಲ್ಲಿ ದುರ್ಬಲತೆಯ ಬಗ್ಗೆ ವರದಿ ಮಾಡಿದ್ದಾರೆ. ಇದಕ್ಕೆ ಅವರು ರಕ್ತದಲ್ಲಿನ ಸಕ್ಕರೆಯ ಕುಸಿತ, ಅಥವಾ "ರಕ್ತದಲ್ಲಿನ ಸಕ್ಕರೆಯ ಕಡಿಮೆ"ಯು ಕಾರಣವೆಂದು ಭಾವಿಸುತ್ತಾರೆ. ಹೆಚ್ಚಿನ ಮಾಹಿತಿಗಾಗಿ, ನೋಡಿ:
ಹೈಪೋಗ್ಲೈಸೆಮಿಯನಂತರ ತೃಪ್ತಿಕರವಾಗಿ ರಕ್ತದಲ್ಲಿನ ಗ್ಲುಕೋಸ್ ಮಟ್ಟವನ್ನು ಮರುಸ್ಥಾಪಿಸುವ ಯಾಂತ್ರಿಕ ವ್ಯವಸ್ಥೆಗಳು ತ್ವರಿತವಾಗಿರಬೇಕು ಹಾಗು ಪರಿಣಾಮಕಾರಿಯಾಗಿರಬೇಕು, ಏಕೆಂದರೆ ಗ್ಲುಕೋಸ್‌ನ ಕೊರತೆಯು ತಕ್ಷಣವೇ ತೀವ್ರತರವಾದ ಪರಿಸ್ಥಿತಿಗಳಿಗೆ ಕಾರಣವಾಗಬಹುದು; ಒಂದು ವಿಪರೀತ ಸ್ಥಿತಿ ಕೋಮಾಕ್ಕೆ ಎಡೆಯಾಗಬಹುದು. ತಕ್ಷಣಕ್ಕೆ ಕಡಿಮೆ ಅಪಾಯಕಾರಿ,ಗೊಂದಲ ಅಥವಾ ಚಂಚಲತೆ-ಇವುಗಳು ಇತರ ಹಲವು ರೋಗ ಲಕ್ಷಣಗಳಲ್ಲಿ ಸೇರಿವೆ. ಇದಕ್ಕೆ ಕಾರಣವೆಂದರೆ, ಕಡೇಪಕ್ಷ ಅಲ್ಪಾವಧಿಯಲ್ಲಿ, ರಕ್ತದಲ್ಲಿ ಗ್ಲುಕೋಸ್ ನ ಮಟ್ಟವು ಬಹಳ ಕಡಿಮೆಯಿದ್ದರೆ, ಅಧಿಕವಾದರೆ ಉಂಟಾಗುವ ಪರಿಣಾಮಕ್ಕಿಂತ ಅಪಾಯಕಾರಿಯಾಗಿರುತ್ತದೆ. ಆರೋಗ್ಯವಂತ ಜನರಲ್ಲಿ ಈ ಯಾಂತ್ರಿಕ ವ್ಯವಸ್ಥೆಗಳು ಸಾಮಾನ್ಯವಾಗಿ ಹೆಚ್ಚು ಪರಿಣಾಮಕಾರಿಯಾಗಿರುತ್ತದೆ, ಹಾಗು ಹೈಪೋಗ್ಲೈಸೆಮಿಯದ ಲಕ್ಷಣಗಳು ಸಾಮಾನ್ಯವಾಗಿ ಇನ್ಸುಲಿನ್ ಅಥವಾ ಇತರ ವೈದ್ಯಕೀಯ ಚಿಕಿತ್ಸೆಗೆ ಒಳಪಟ್ಟ ಡಯಾಬಿಟಿಕ್ ರೋಗಿಗಳಲ್ಲಿ ಮಾತ್ರ ಕಂಡುಬರುತ್ತದೆ. ಈ ರೀತಿಯಾದ ಹೈಪೋಗ್ಲೈಸೆಮಿಕ್ ಪ್ರಸಂಗಗಳು, ತೀವ್ರತೆಯಲ್ಲಿ ಹಾಗೂ ಹಾಗು ಪ್ರಾರಂಭವಾಗುವ ವೇಗವು ವ್ಯಕ್ತಿಗಳ ನಡುವೆ ಹಾಗು ಕಾಲಾನುಕಾಲಕ್ಕೆ ಬಹುಮಟ್ಟಿಗೆ ವ್ಯತ್ಯಾಸವನ್ನು ಹೊಂದಿರುತ್ತದೆ. ಕೆಲವೊಂದು ತೀವ್ರವಾದ ಪ್ರಕರಣಗಳಲ್ಲಿ, ಪ್ರಾಮಾಣಿಕ ವೈದ್ಯಕೀಯ ನೆರವಿನ ಅವಶ್ಯಕತೆಯಿದೆ, ಏಕೆಂದರೆ ಹಾನಿ (ಮಿದುಳು ಹಾಗು ಇತರ ಜೀವಕೋಶಗಳಿಗೆ) ಹಾಗು ಮರಣ ಕೂಡ, ರಕ್ತದಲ್ಲಿನ ಗ್ಲುಕೋಸ್ ಮಟ್ಟದಲ್ಲಿ ಕಡಿಮೆಯಾದ ಪರಿಣಾಮದಿಂದ ಸಂಭವಿಸಬಹುದು.
ತುಲನಾತ್ಮಕ ವಿಷಯ
thumb|550px|center|ಉಲ್ಲೇಖವು ರಕ್ತ ಪರೀಕ್ಷೆಗಳು, ಇತರ ಅಂಗಗಳೊಂದಿಗೆ ರಕ್ತದಲ್ಲಿನ ಸಕ್ಕರೆಯ ಪ್ರಮಾಣದ ಹೋಲಿಕೆಯಲ್ಲಿ ಬದಲಾವಣೆಯಾಗುತ್ತದೆ( ಕಡು ಹಸಿರು ಬಣ್ಣದಲ್ಲಿ ತೋರಿಸಲಾಗಿದೆ).
ಮಾದರಿ ವಿಧ
ಗ್ಲುಕೋಸ್‌ನ್ನು ಸಂಪೂರ್ಣವಾಗಿ ರಕ್ತದಲ್ಲಿ ಅಥವಾ ಸೀರಮ್ (ಅದೆಂದರೆ ಪ್ಲಾಸ್ಮ)ಮೂಲಕ ಮಾಪನ ಮಾಡಬಹುದಾಗಿದೆ. ಹಿಂದೆಲ್ಲ, ರಕ್ತದಲ್ಲಿನ ಗ್ಲುಕೋಸ್ ಮೌಲ್ಯಗಳನ್ನು, ಸಂಪೂರ್ಣ ರಕ್ತದ ಆಧಾರದ ಮೇಲೆ ಮಾಪನ ಮಾಡಲಾಗುತ್ತಿತ್ತು, ಆದರೆ ಈಗ ಹೆಚ್ಚಿನ ಪ್ರಯೋಗಶಾಲೆಗಳು ಸೀರಮ್ ನ ಗ್ಲುಕೋಸ್ ಮಟ್ಟವನ್ನು ಮಾಪನ ಮಾಡಿ ವರದಿ ನೀಡುತ್ತವೆ. ಸೀರಮ್‌ಗಿಂತ ಕೆಂಪು ರಕ್ತ ಕಣಗಳು (ಏರಿಥ್ರೋಸೈಟ್ಸ್) ಅಧಿಕ ಪ್ರೋಟೀನ್‌ನ ಸಾಂದ್ರತೆಯನ್ನು ಹೊಂದಿರುವ ಕಾರಣ (ಉದಾಹರಣೆಗೆ, ಹಿಮೊಗ್ಲೋಬಿನ್), ಸೀರಮ್ ಅಧಿಕ ನೀರಿನ ಅಂಶವನ್ನು ಹೊಂದಿರುತ್ತದೆ ಹಾಗು ಪರಿಣಾಮವಾಗಿ ಒಟ್ಟು ರಕ್ತಕ್ಕಿಂತ ಹೆಚ್ಚಿನ ಗ್ಲುಕೋಸ್‌ ಕರಗಿರುತ್ತದೆ. ಸಂಪೂರ್ಣವಾಗಿ-ರಕ್ತದಲ್ಲಿನ ಗ್ಲುಕೋಸ್ ನ್ನು ಮಾರ್ಪಡಿಸಬೇಕಾದಲ್ಲಿ, 1.15 ರಿಂದ ಗುಣಿಸಿ ಸಾಮಾನ್ಯವಾಗಿ ಸೀರಮ್/ಪ್ಲಾಸ್ಮ ಮಟ್ಟವನ್ನು ಪ್ರಕಟಿಸಲಾಗುತ್ತದೆ. ಸೀರಮ್ ರಾಸಾಯನಿಕ ವಿಶ್ಲೇಷಣೆಗೆ ಗರಣೆಯ ಕೊಳವೆಗಳಲ್ಲಿ ಸಂಗ್ರಹಿಸಲಾದ ರಕ್ತವು ಅಪಕೇಂದ್ರದ ಯಂತ್ರದಿಂದ ಬೇರ್ಪಡುವ ತನಕವೂ ರಕ್ತಕಣಗಳಿಂದ ರಕ್ತಮಾದರಿಯಲ್ಲಿ ಗ್ಲುಕೋಸ್‌ನ ಜೀವರಾಸಾಯನಿಕ ಕ್ರಿಯೆಗೆ ಅವಕಾಶವಿರುತ್ತದೆ. ಉದಾಹರಣೆಗೆ ಕೆಂಪು ರಕ್ತ ಕಣಗಳಿಗೆ, ರಕ್ತದಿಂದ ಗ್ಲುಕೋಸ್ ನ್ನು ಒಳಗೆ ತೆಗೆದುಕೊಳ್ಳಲು ಇನ್ಸುಲಿನ್‌ನ ಅವಶ್ಯಕತೆಯಿರುವುದಿಲ್ಲ. ಬಿಳಿ ಅಥವಾ ಕೆಂಪು ರಕ್ತ ಕಣಗಳ ಎಣಿಕೆಯು ಸಾಧಾರಣ ಮಟ್ಟಕ್ಕಿಂತ ಅಧಿಕವಾಗಿದ್ದರೆ, ಅದು ರಕ್ತ ಸಂಗ್ರಹದ ಮಾದರಿಯಲ್ಲಿ ಅತಿಯಾದ ಗ್ಲೈಕಾಲಿಸಿಸ್ ಗೆ ದಾರಿ ಮಾಡಿಕೊಡಬಹುದು. ಜೊತೆಗೆ ಮಾದರಿಯನ್ನು ತಕ್ಷಣವೇ ಪ್ರಕ್ರಿಯೆಗೆ ಒಳಪಡಿಸದಿದ್ದಲ್ಲಿ ಗ್ಲುಕೋಸ್‌ನ ಮಟ್ಟದಲ್ಲಿ ಗಮನಾರ್ಹ ಇಳಿಕೆಗೆ ಕಾರಣವಾಗಬಹುದು. ಅಪಕೇಂದ್ರದ ಯಂತ್ರದಿಂದ ಬೇರ್ಪಡಿಸುವ ಮುಂಚೆ ರಕ್ತದ ಮಾದರಿಯನ್ನು ಇಡಲಾದ ಪರಿವೇಷ್ಟಕ ತಾಪಮಾನ ಹಾಗು ಪ್ಲಾಸ್ಮ/ಸೀರಮ್ ನಿಂದ ವಿಯೋಜನೆಯು ಸಹ ಗ್ಲುಕೋಸ್‌ನ ಮಟ್ಟಗಳ ಮೇಲೆ ಪರಿಣಾಮವನ್ನು ಬೀರುತ್ತವೆ. ರೆಫ್ರಿಜರೇಟರ್‌ನ ತಾಪಮಾನದಲ್ಲಿ, ರಕ್ತ ಮಾದರಿಯಲ್ಲಿರುವ ಗ್ಲುಕೋಸ್ ಹಲವಾರು ಗಂಟೆಗಳ ಕಾಲ ಹೆಚ್ಚುಕಡಿಮೆ ಸ್ಥಿರವಾಗಿರುತ್ತದೆ.ಕೊಠಡಿಯ ತಾಪಮಾನದಲ್ಲಿ (25 °C), ಸಂಪೂರ್ಣ ರಕ್ತದ ಮಾದರಿಗಳಲ್ಲಿ ಪ್ರತಿ ಗಂಟೆಗೆ ಒಟ್ಟಾರೆಯಾಗಿ 1 ರಿಂದ 2%ನಷ್ಟು ಗ್ಲುಕೋಸ್ ನ ಮಟ್ಟದಲ್ಲಿ ಇಳಿಕೆಯನ್ನು ನಿರೀಕ್ಷಿಸಬಹುದು. ಈ ಪರಿಸ್ಥಿತಿಗಳಲ್ಲಿ ಗ್ಲುಕೋಸ್‌ನ ಮಟ್ಟದಲ್ಲಿ ಇಳಿಕೆಯಾಗುವುದನ್ನು ತಡೆಗಟ್ಟಲು ಫ್ಲೋರೈಡ್ ಕೊಳವೆಗಳನ್ನು (ಅದು ಬೂದುಬಣ್ಣದ-ಮೇಲ್ಭಾಗ) ಬಳಕೆ ಮಾಡಬಹುದು. ಏಕೆಂದರೆ ಫ್ಲೋರೈಡ್ ಗ್ಲೈಕಾಲಿಸಿಸ್ಅನ್ನು ನಿರೋಧಿಸುತ್ತದೆ. ಆದಾಗ್ಯೂ, ಇದನ್ನು ಕೇವಲ ಒಂದು ಆಸ್ಪತ್ರೆಯ ಪ್ರಯೋಗಶಾಲೆಯಿಂದ ಗ್ಲುಕೋಸ್‌ನ ಮಾಪನಕ್ಕೆ ಇನ್ನೊಂದು ಕಡೆಗೆ ತೆಗೆದುಕೊಂಡು ಹೋಗಬೇಕಾದಾಗ ಮಾತ್ರ ಬಳಸಬಹುದು.ಕೆಂಪು-ಮೇಲ್ಭಾಗವನ್ನು ಹೊಂದಿದ ಸೀರಮ್ ವಿಭಜಕ ಕೊಳವೆಗಳು ಕೂಡ, ಅಪಕೇಂದ್ರದ ಯಂತ್ರದಿಂದ ಬೇರ್ಪಟ್ಟ ನಂತರ ರಕ್ತದ ಮಾದರಿಗಳಲ್ಲಿ ಗ್ಲುಕೋಸ್‌ನ್ನು ಸಂರಕ್ಷಿಸಿ, ಕೋಶಗಳಿಂದ ಸೆರಮ್‌ನ್ನು ಪ್ರತ್ಯೇಕಿಸುತ್ತದೆ. ರಕ್ತದ ಮಾದರಿಗಳನ್ನು ಸಂಗ್ರಹಿಸುವಾಗ ವಿಶೇಷ ಕಾಳಜಿಯನ್ನು ವಹಿಸಬೇಕು, ಅಭಿಧಮನಿಯ ದ್ರವಗಳೊಂದಿಗೆ ರಕ್ತ ಮಾದರಿಯು ಬೆರೆತು ಮಲಿನವಾಗುವುದನ್ನು ತಡೆಗಟ್ಟಲು ಇನ್ಟ್ರಾವೇನಸ್ ಲೈನ್(ರಕ್ತನಾಳದೊಳಕ್ಕೆ ದ್ರವ ನೀಡುವ ಪ್ರಕ್ರಿಯೆ) ಅಳವಡಿಸುವ ಕೈಯ ವಿರುದ್ಧ ಕೈನಿಂದ ರಕ್ತವನ್ನು ಸಂಗ್ರಹಿಸಬೇಕು. ಇದಕ್ಕೆ ಪರ್ಯಾಯವಾಗಿ IVನ್ನು(ಇಂಟ್ರಾವೇನಸ್ ಚಿಕಿತ್ಸೆ) ಕಡೇಪಕ್ಷ 5 ನಿಮಿಷಗಳ ಕಾಲ ಸ್ಥಗಿತಗೊಳಿಸಿದ ನಂತರ ರಕ್ತವನ್ನು IV ಲೈನ್ ಇರುವ ತೋಳಿನಿಂದ ಸಂಗ್ರಹಿಸಬಹುದು. ರಕ್ತನಾಳದಿಂದ ನೆನೆದ ದ್ರವಗಳು ಒಣಗಲು ಕೈಯನ್ನು ಮೇಲಕ್ಕೆತ್ತಬೇಕು.ನಿರ್ಲಕ್ಷ್ಯವು ದೊಡ್ಡ ತಪ್ಪುಗಳಿಗೆ ಎಡೆಯಾಗಬಹುದು. 5% ಡೆಕ್ಸ್ಟ್ರೋಸ್(D5W) ನೊಂದಿಗೆ 10% ನಷ್ಟು ಮಲಿನತೆಯು, ರಕ್ತದ ಮಾದರಿಯಲ್ಲಿ ಗ್ಲುಕೋಸ್ ನ ಮಟ್ಟವನ್ನು 500 mg/dl ಅಥವಾ ಅದಕ್ಕೂ ಅಧಿಕವಾಗಿ ಹೆಚ್ಚಿಸಬಹುದು. ವಾಸ್ತವವಾಗಿ ರಕ್ತದಲ್ಲಿನ ಗ್ಲುಕೋಸ್ ನ ಸಾಂದ್ರೀಕರಣವು ಬಹಳ ಕಡಿಮೆಯಿರುತ್ತದೆ ಎಂಬುದನ್ನು ಗಮನಿಸಬಹುದು, ಹೈಪರ್ಗ್ಲೈಸೆಮಿಯದ ಪರಿಸ್ಥಿತಿಯಲ್ಲೂ ಸಹ. ನಿರಾಹಾರವಿರುವ ವ್ಯಕ್ತಿಗಳಲ್ಲಿ ಅಪಧಮನಿಯ, ಲೋಮಧಮನಿಯ ಹಾಗು ವೀನಸ್ ರಕ್ತದಲ್ಲಿ, ಗ್ಲುಕೋಸ್‌ನ ಮಟ್ಟವು ತುಲನಾತ್ಮಕವಾಗಿರುತ್ತದೆ. ಭೋಜನದ ನಂತರ ವೀನಸ್ ಮಟ್ಟವು ಸ್ವಲ್ಪಮಟ್ಟಿಗೆ ಲೋಮಧಮನಿಯ ಅಥವಾ ಅಪಧಮನಿಯ ರಕ್ತಕ್ಕಿಂತ ಕಡಿಮೆಯಿರುತ್ತದೆ; ಒಂದು ಸಾಮಾನ್ಯ ಅಂದಾಜಿನ ಪ್ರಕಾರ ಸುಮಾರು 10% ನಷ್ಟು ಕಡಿಮೆಯಿರುತ್ತದೆ.
ಮಾಪನದ ತಂತ್ರಜ್ಞಾನಗಳು
ಗ್ಲುಕೋಸ್‌ನ್ನು ಮಾಪನ ಮಾಡಲು ಎರಡು ಪ್ರಮುಖ ವಿಧಾನಗಳನ್ನು ಬಳಸಲಾಗುತ್ತದೆ. ಮೊದಲನೇಯದಾಗಿ, ಕೆಲವು ಕಡೆಗಳಲ್ಲಿ ಈಗಲೂ ಬಳಕೆಯಲ್ಲಿರುವ ರಾಸಾಯನಿಕ ವಿಧಾನದಲ್ಲಿ ಗ್ಲುಕೋಸ್‌ನ ಅನಿರ್ದಿಷ್ಟ ಅಪಕರ್ಷಣ ಲಕ್ಷಣವನ್ನು ಕ್ರಿಯೆಯ ಮೂಲಕ ಪರೀಕ್ಷೆಗೆ ಒಡ್ಡಿ, ಗ್ಲೂಕೋಸ್ ಅಪಕರ್ಷಣ ಕ್ರಿಯೆಗೆ ಒಳಗಾದ ಕೂಡಲೇ ಸೂಚಕ ವಸ್ತು ಬಣ್ಣಬದಲಿಸುತ್ತದೆ.ಇತರ ರಕ್ತದ ಸಂಯೋಗವು ಅಪಕರ್ಷಣ ಲಕ್ಷಣಗಳನ್ನು ಹೊಂದಿರುವ ಕಾರಣ (ಉದಾಹರಣೆಗೆ., ಯುರಿಯಾ, ಯುರೇಮಿಕ್ ರೋಗಿಗಳಲ್ಲಿ ಅಸಾಧಾರಣವಾಗಿ ಹೆಚ್ಚಾಗಿರುತ್ತದೆ), ಈ ತಂತ್ರಜ್ಞಾನವು, ಕೆಲವು ಪರಿಸ್ಥಿತಿಗಳಲ್ಲಿ ತಪ್ಪಾದ ರೀಡಿಂಗ್‌ಗಳನ್ನು ನೀಡಬಹುದು  (5 to 15 mg/dl ವರದಿಯಾಗಿದೆ). ಇತ್ತೀಚಿನ ತಂತ್ರಜ್ಞಾನದಲ್ಲಿ, ಗ್ಲುಕೋಸ್ ಗೆ ನಿರ್ದಿಷ್ಟವಾದ ಕಿಣ್ವ ಗಳನ್ನು ಬಳಕೆ ಮಾಡಲಾಗುತ್ತದೆ, ಈ ರೀತಿಯಾದ ದೋಷಕ್ಕೆ ಈ ವಿಧಾನದಲ್ಲಿ ಅವಕಾಶವಿರುವುದಿಲ್ಲ. ಸಾಮಾನ್ಯವಾಗಿ ಬಳಸಲಾಗುವ ಎರಡು ಕಿಣ್ವಗಳೆಂದರೆ ಗ್ಲುಕೋಸ್ ಆಕ್ಸಿಡೇಸ್ ಹಾಗು ಹೆಕ್ಸೋಕಿನೇಸ್.ಪ್ರತಿಯೊಂದು ಪ್ರಕರಣದಲ್ಲೂ, ರಾಸಾಯನಿಕ ವ್ಯವಸ್ಥೆಯು ಸಾಮಾನ್ಯವಾಗಿ ಒಂದು ಪರೀಕ್ಷಾ ಪಟ್ಟಿಯಲ್ಲಿ ಒಳಗೊಂಡಿರುತ್ತದೆ. ಇದಕ್ಕೆ ರಕ್ತ ಮಾದರಿಯನ್ನು ಲೇಪಿಸಿ ನಂತರ ಮೀಟರ್‌ಗೆ ಅಳವಡಿಸಿ ಓದಲಾಗುತ್ತದೆ. ಪರೀಕ್ಷಾ ಪಟ್ಟಿಯ ಆಕಾರಗಳು ಹಾಗು ಅದರ ನಿಖರ ರಾಸಾಯನಿಕ ಸಂಯೋಜನೆಯು ಮಾಪಕ ವ್ಯವಸ್ಥೆಗಳಲ್ಲಿ ವ್ಯತ್ಯಾಸಹೊಂದಿರುತ್ತದೆ ಹಾಗು ಇದನ್ನು ಅದಲು ಬದಲು ಮಾಡಲು ಸಾಧ್ಯವಿಲ್ಲ. ಮುಂಚೆ, ಕೆಲವು ಪರೀಕ್ಷಾ ಪಟ್ಟಿಗಳನ್ನು (ಕಾಲನಿರ್ಧಾರ ಹಾಗೂ ರಕ್ತದ ಮಾದರಿಯನ್ನು ಅಳಿಸಿದ ನಂತರ)ಸೀಸೆಯ ಪಟ್ಟಿಯ ಮೇಲೆ ಮುದ್ರಿಸಲಾದ ಒಂದು ಬಣ್ಣದ ನಕ್ಷೆಯಲ್ಲಿ ದೃಷ್ಟಿಯ ಹೋಲಿಕೆ ಮೂಲಕ ಓದಲಾಗುತ್ತಿತ್ತು. ಈ ಮಾದರಿಯ ಪಟ್ಟಿಗಳನ್ನು ಮೂತ್ರದಲ್ಲಿನ ಗ್ಲುಕೋಸ್ ರೀಡಿಂಗ್‌ಗೆ ಬಳಸಲಾಗುತ್ತದೆ, ಆದರೆ ರಕ್ತದಲ್ಲಿನ ಗ್ಲುಕೋಸ್ ಮಟ್ಟಕ್ಕೆ ಅದು ಹಳತಾಗಿ ಹೋಗಿರುತ್ತದೆ. ಅವುಗಳ ದೋಷದ ಪ್ರಮಾಣವು ಸಹ ತುಂಬಾ ಅಧಿಕವಾಗಿದೆ. ಆದಾಗ್ಯೂ ಮೂತ್ರದಲ್ಲಿನ ಗ್ಲುಕೋಸ್ ನ ರೀಡಿಂಗ್‌ಗಳು ಕಡಿಮೆ ಉಪಯುಕ್ತತೆಯನ್ನು ಹೊಂದಿದೆ. ಸೂಕ್ತವಾಗಿ ಕೆಲಸ ಮಾಡುವ ಮೂತ್ರಪಿಂಡಗಳಲ್ಲಿಮೂತ್ರಪಿಂಡದ ಪ್ರತಿಕ್ರಿಯೋದಯ ಮಿತಿಯು ಮೀರುವ ತನಕವೂ ಮೂತ್ರದಲ್ಲಿ ಗ್ಲುಕೋಸ್ ಕಂಡು ಬರುವುದಿಲ್ಲ. ಇದು ಒಟ್ಟಿನಲ್ಲಿ ಯಾವುದೇ ಸಾಧಾರಣ ಗ್ಲುಕೋಸ್ ಮಟ್ಟಕ್ಕಿಂತ ಅಧಿಕವಾಗಿರುತ್ತದೆ, ಹಾಗು ಇದು ಅಸ್ತಿತ್ವದಲ್ಲಿರುವ ತೀವ್ರತರವಾದ ಹೈಪರ್ಗ್ಲಸೆಮಿಕ್ ಪರಿಸ್ಥಿತಿಗೆ ಪುರಾವೆಯಾಗಿದೆ. ಆದಾಗ್ಯೂ, ಕೋಶದಲ್ಲೂ ಮೂತ್ರದ ಸಂಗ್ರಹವಾಗುತ್ತದೆ ಹಾಗು ಕೋಶವು ಹಿಂದಿನ ಬಾರಿ ಬರಿದಾದಾಗಿನಿಂದ ಗ್ಲುಕೋಸ್ ಯಾವುದೇ ಸಮಯದಲ್ಲಿ ಉತ್ಪತ್ತಿಯಾಗಬಹುದು. ಹಲವಾರು ಅಂಶಗಳ ಕಾರಣದಿಂದ ಜೀವರಾಸಾಯನಿಕ ಕ್ರಿಯೆ ಪರಿಸ್ಥಿತಿಗಳು ತ್ವರಿತವಾಗಿ ಬದಲಾವಣೆಯಾಗಬಹುದು. ಇದು ನಿಧಾನವಾಗಿ ಪರಿಸ್ಥಿತಿಯನ್ನು ಗುರುತಿಸುವುದರ ಜೊತೆಗೆ ಬೆಳವಣಿಗೆಯಾಗುವ ಪರಿಸ್ಥಿತಿಗಳ ಬಗ್ಗೆ ಮುನ್ನೆಚರಿಕೆ ನೀಡುವುದಿಲ್ಲ. ರಕ್ತದಲ್ಲಿನ ಗ್ಲುಕೋಸ್ ನ ವಿಶ್ಲೇಷಣೆಯು ಪ್ರಾಯೋಗಿಕವಾಗಿ ಹಾಗು ಮನೆಯಲ್ಲೇ ವಿಶ್ಲೇಷಿಸುವ ರೋಗಿಗಳು ಇಬ್ಬರಿಗೂ ಯೋಗ್ಯವಾಗಿದೆ.
ಪದದ ವ್ಯುತ್ಪತ್ತಿ ಹಾಗು ಬಳಕೆ
'ರಕ್ತದಲ್ಲಿನ ಸಕ್ಕರೆ' ಎಂಬ ಪದವು ಆಡುಮಾತಿನಿಂದ ಹುಟ್ಟಿಕೊಂಡಿದೆ. ಶರೀರ ವಿಜ್ಞಾನಕ್ಕೆ ಸಂಬಂಧಿಸಿದಂತೆ, ಈ ಪದವು ಅಪಪ್ರಯೋಗವಾಗಿದೆ. ಏಕೆಂದರೆ ಇದು ಗ್ಲುಕೋಸ್ ನ್ನು ಸೂಚಿಸುತ್ತದೆ. ಜೊತೆಗೆ ಗ್ಲುಕೋಸ್ ಅಲ್ಲದೆ ಇತರ ಸಕ್ಕರೆ ಗಳೂ ಸಹ ಉಪಸ್ಥಿತವಿದೆ. ಆಹಾರವು ಹಲವಾರು ವಿವಿಧ ಮಾದರಿಗಳನ್ನು ಒಳಗೊಂಡಿದೆ (ಉದಾಹರಣೆಗೆ, ಫ್ರುಕ್ಟೋಸ್ (ಹೆಚ್ಚಾಗಿ ಹಣ್ಣುಗಳು/ಟೇಬಲ್ ಶುಗರ್ ಅಂಗಡಿಗಳಲ್ಲಿ ಸಕ್ಕರೆ ಬದಲಿಗೆ ಬಳಸುವ ವಸ್ತು). ಗಲಾಕ್ಟೋಸ್ (ಹಾಲು ಹಾಗು ಹಾಲಿನ ಉತ್ಪನ್ನಗಳು), ಹಾಗು ಹಲವಾರು ಆಹಾರ ಸಂಯೋಜನೀಯಗಳಾದ ಸೋರ್ಬಿಟೋಲ್, ಕ್ಸೈಲೋಸ್, ಮಾಲ್ಟೋಸ್,...). ಜೀವರಾಸಾಯನಿಕ ಕ್ರಿಯೆ ನಿಯಂತ್ರಣ ವ್ಯವಸ್ಥೆಗೆ ಸಂಬಂಧಿಸಿದಂತೆ ಇತರೆಸಕ್ಕರೆಗಳು ಹೆಚ್ಚು ರಾಸಾಯನಿಕ ಪಟುತ್ವವಿಲ್ಲದ ಕಾರಣ (ಉದಾಹರಣೆಗೆ, ಇನ್ಸುಲಿನ್ ಸ್ರವಿಸುವಿಕೆಯಿಂದ ನಿಯಂತ್ರಿಸಲ್ಪಡುತ್ತವೆ). ಜೀವರಾಸಾಯನಿಕ ಕ್ರಿಯೆ ನಿಯಂತ್ರಣದಲ್ಲಿ ಗ್ಲುಕೋಸ್ ಒಂದು ಪ್ರಬಲ ನಿಯಂತ್ರಣಾ ಸಂಕೇತವಾಗಿರುವ ಕಾರಣ ಪದವು ಚಲಾವಣೆಯನ್ನು ಪಡೆದುಕೊಳ್ಳುವುದರ ಜೊತೆಗೆ ವೈದ್ಯಕೀಯ ಸಿಬ್ಬಂದಿ ಮತ್ತು ಜನಸಾಮಾನ್ಯರಲ್ಲಿ ಸಮಾನವಾಗಿ ಬಳಕೆಗೆ ಬಂದಿದೆ. ಮೇಲೆ ನೀಡಲಾಗಿರುವ ಪಟ್ಟಿಯು ವೈದ್ಯಕೀಯ ಕ್ಷೇತ್ರದಲ್ಲಿ ಬಳಸಲಾಗುವ ಹೆಚ್ಚಿನ ತಾಂತ್ರಿಕ ಹಾಗು ಅದರ ಸಮೀಪದ ಪದಗಳನ್ನು ಸೂಚಿಸುತ್ತದೆ.
ಹಕ್ಕಿಗಳು ಹಾಗು ಸರೀಸೃಪಗಳಲ್ಲಿ ರಕ್ತದಲ್ಲಿನ ಗ್ಲುಕೋಸ್
ಹಕ್ಕಿಗಳು ಹಾಗು ಸರೀಸೃಪ ಗಳಲ್ಲಿ ಸಕ್ಕರೆಯ ಪ್ರಕ್ರಿಯೆಯು ವಿವಿಧ ರೀತಿಯಲ್ಲಿ ನಡೆಯುತ್ತದೆ. ಸಸ್ತನಿಗಳಿಗಿಂತ ಹಕ್ಕಿಗಳಲ್ಲಿ ಸ್ವಲ್ಪ ಹೆಚ್ಚಿನ ಮಟ್ಟಿಗೆ ಮೇದೋಜೀರಕ ಗ್ರಂಥಿಯ ಬೆಳವಣಿಗೆಯಾಗಿರುತ್ತದೆ. ಇದು ಅವುಗಳ ಲಾಲಾರಸ ಹಾಗು ಮೆಲುಕು ಹಾಕುವ ಕೊರತೆಗೆ ಆಂಶಿಕ ಪರಿಹಾರವಾಗಿದೆ. ಇದು ಕಾರ್ಬೋಹೈಡ್ರೇಟ್, ಕೊಬ್ಬು ಹಾಗು ಪ್ರೋಟೀನ್ ಗಳನ್ನು ಪಚನಗೊಳಿಸುವ ಕಿಣ್ವಗಳನ್ನು ಉತ್ಪಾದಿಸುತ್ತದೆ. ಇದೆಲ್ಲವೂ ಸಣ್ಣ ಕರುಳಿನಲ್ಲಿ ಸ್ರವಿಸುತ್ತದೆ. ಪಿತ್ತಜನಕಾಂಗವು ಎರಡು ವಿಶಿಷ್ಟ ಹಾಲೆಗಳನ್ನು ಒಳಗೊಂಡಿದೆ. ಇದರಲ್ಲಿ ಒಂದೊಂದು ಅದರ ಸಣ್ಣ ಕರುಳಿನ ನಾಳಕ್ಕೆ ಹೋಗುತ್ತದೆ. ಸಸ್ತನಿಗಳಲ್ಲಿರುವಂತೆ, ಪಿತ್ತಜನಕಾಂಗವು ಪಿತ್ತರಸದ ಸ್ಥಾನವಾಗಿರುತ್ತದೆ. ಆದಾಗ್ಯೂ ಇದು ಹಕ್ಕಿಗಳಲ್ಲಿ ಆಮ್ಲೀಯವಾಗಿರುತ್ತದೆ, ಸಸ್ತನಿಗಳಲ್ಲಿರುವಂತೆ ಕ್ಷಾರೀಯವಾಗಿರುವುದಿಲ್ಲ. ಹಲವು ಹಕ್ಕಿಗಳಲ್ಲಿ ಪಿತ್ತರಸವನ್ನು ತುಂಬಿಕೊಳ್ಳಲು ಪಿತ್ತಕೋಶವಿರುವುದಿಲ್ಲ, ಇದು ಮೇದೋಜೀರಕ ನಾಳಗಳಲ್ಲಿ ನೇರವಾಗಿ ಸ್ರವಿಸುತ್ತದೆ.
ಇವನ್ನೂ ಗಮನಿಸಿ
ವರ್ಗ:ಮಾನವ ದೇಹದ ಸಂತುಲನ ವರ್ಗ:ರಕ್ತ ಪರೀಕ್ಷೆಗಳು ವರ್ಗ:ಮಧುಮೇಹ ವರ್ಗ:ಆರೋಗ್ಯ
ಪಿಸ್ತೂಲು
ಒಂದೇಟು
thumb|೧೮೩೭ರ ಮಾದರಿ ಒಂದೇಟಿನ ಕೈಬಂದೂಕುಗಳನ್ನು ಮುಖ್ಯವಾಗಿ ಚಕಮಕಿಚಾಪು ಹಾಗೂ ಮಸ್ಕಿಟ್ ಆಯುಧಗಳ ಯುಗದಲ್ಲಿ ಕಾಣಲಾಯಿತು. ಆಗ ಪಿಸ್ತೂಲಿಗೆ ಸೀಸದ ಗುಂಡನ್ನು ತುಂಬಿ ಅದನ್ನು ಚಕಮಕಿ ಸ್ಫೋಟಕದಿಂದ, ಮತ್ತು ನಂತರ ಸಂಘರ್ಷಣ ಕುಲಾವಿಯಿಂದ ಹೊತ್ತಿಸಲಾಗುತ್ತಿತ್ತು. ಆದರೆ, ತಂತ್ರಜ್ಞಾನ ಸುಧಾರಿಸಿದಂತೆ, ಒಂದೇಟು ಪಿಸ್ತೂಲು ಕೂಡ ಸುಧಾರಿಸಿತು. ಹೊಸ ಕಾರ್ಯನಿರ್ವಹಣಾ ವಿಧಾನಗಳನ್ನು ಸೃಷ್ಟಿಸಲಾಯಿತು, ಮತ್ತು ಆ ಕಾರಣದಿಂದ ಇವನ್ನು ಇಂದೂ ಉತ್ಪಾದಿಸಲಾಗುತ್ತದೆ.
ಉಲ್ಲೇಖಗಳು
ವರ್ಗ:ಆಯುಧಗಳು
ಕಲಹರಿ ಮರುಭೂಮಿ
ಕಲಹರಿ ಮರುಭೂಮಿ ಆಫ್ರಿಕ ಖಂಡದಲ್ಲಿ ಸುಮಾರು ೯ಲಕ್ಷ ಚದರ ಕಿ.ಮೀ.ವಿಸ್ತ್ರೀರ್ಣದಲ್ಲಿ ಹರಡಿಕೊಂಡಿರುವ ಮರುಭೂಮಿ.ಬೋಟ್ಸ್ವಾನದ ಹೆಚ್ಚಿನ ಪ್ರದೇಶ,ನಮೀಬಿಯ,ದಕ್ಷ್ಣಿಣ ಆಫ್ರಿಕದ ಕೆಲವು ಪ್ರದೇಶಗಳಲ್ಲಿ ವ್ಯಾಪಿಸಿರುವ ಈ ಮರುಭೂಮಿ ಇದು ಹುಲ್ಲುಗಾವಲುಗಳನ್ನು ಹೊಂದಿದ್ದು,ಹಲವಾರು ಪ್ರಾಣಿ ಪಕ್ಷಿಗಳಿಗೆ ಆವಾಸಸ್ಥಾನವಾಗಿದೆ. ದಕ್ಷಿಣ ಅಕ್ಷಾಂಶ ೨೦ಲಿ - ೨೮ಲಿ ಯ ವರೆಗೂ ಪೂರ್ವರೇಖಾಂಶ ೧೯ಲಿ ಯಿಂದ ೨೪ಲಿ ಯವರೆಗೂ ಹಬ್ಬಿದೆ. ಇದರ ವಿಸ್ತೀರ್ಣ ೯,೩೦,೦೦೦ ಚ.ಕಿಮೀಗೂ ಹೆಚ್ಚು. ಮುಖ್ಯವಾಗಿ ಬೆಚುವಾನ ರಕ್ಷಿತ ಪ್ರದೇಶದ ಪಶ್ಚಿಮ ಭಾಗವನ್ನು ಈ ಹೆಸರಿನಿಂದ ಕರೆದರೂ ಪಶ್ಚಿಮ ಆಫ್ರಿಕದ ದಕ್ಷಿಣ ಭಾಗವೂ ದಕ್ಷಿಣ ಆಫ್ರಿಕ ಗಣರಾಜ್ಯದ ಗುಡ್ಹೋಪ್ ಭೂಶಿರದ ಭಾಗಗಳೂ ಇದರಲ್ಲಿ ಸೇರಿವೆ. ಅಕ್ಷರಶಃ ಮರುಭೂಮಿ ಎನಿಸಿಕೊಳ್ಳುವ ಪ್ರದೇಶ ಕಡಿಮೆಯೇ. ಮಳೆಯೂ ಸ್ಥಳದಿಂದ ಸ್ಥಳಕ್ಕೆ ಭಿನ್ನವಾಗುತ್ತದೆ : ಈಶಾನ್ಯದಲ್ಲಿ ವರ್ಷಕ್ಕೆ ಸರಾಸರಿ ೫೦ ಸೆಂ.ಮೀ. ಮಳೆಯಿದ್ದರೆ ನೈಋತ್ಯದಲ್ಲಿ ಕೇವಲ ೧೩ ಸೆಂಮೀ ಅನಾವೃಷ್ಟಿ ಪ್ರದೇಶದಲ್ಲಿ ಮರಳುಗುಡ್ಡಗಳನ್ನು ಕಾಣಬಹುದು. ಕಲಹರಿಯ ಎತ್ತರ ಎಲ್ಲ ಕಡೆಯೂ ಸುಮಾರು ೯೦೯ ಮೀ. ಉತ್ತರಭಾಗದಲ್ಲಿ ಓಕವಾಂಗೊ ನದಿಯ ಹೆಚ್ಚಳ ಪ್ರವಾಹದಿಂದ ತುಂಬುವ ಉಪ್ಪಿನ ವಿಶಾಲವಾದ ಮಕರಿಕಾರಿ ಪ್ರದೇಶವೇ ಅತ್ಯಂತ ತಗ್ಗು. ಅಡಿಯ ಪುರಾತನ ಬಂಡೆಗಳ ಮೇಲೆ ಹೊದ್ದುಕೊಂಡಿರುವ ಕೆಮ್ಮರಳು ನೆಲವೇ ಸಾಮಾನ್ಯವಾಗಿ ಕಂಡುಬರುತ್ತದೆ. ಬಿದ್ದ ಮಳೆನೀರನ್ನು ಬೇಗ ಹೀರುವ ಗುಣ ಇದಕ್ಕಿರುವುದರಿಂದ ಒಂದೆರಡು ದಿನಕ್ಕಿಂತ ಹೆಚ್ಚು ಆಯುಸ್ಸಿರುವ ತೊರೆಗಳೇ ಇಲ್ಲಿ ಇಲ್ಲವೆನ್ನಬಹುದು. ಬೀಳುವ ಮಳೆಗೆ ಅನುಗುಣವಾಗಿ ಇಲ್ಲಿ ಸಸ್ಯವಿತರಣೆಯಾಗಿದೆ: ಕಾಡುಗಳಿಂದ ಸಣ್ಣ ಕುರುಚಲು ಗಿಡಗಳ ವರೆಗೆ ವ್ಯತ್ಯಾಸವಾಗುತ್ತದೆ. ಮಳೆಗಾಲದಲ್ಲಿ ಎಲ್ಲ ಕಡೆಯೂ ಹುಲ್ಲು ಬೆಳೆಯುತ್ತದೆ. ಆನೆಯೇ ಮುಂತಾದ ಸಸ್ಯಹಾರಿ ಪ್ರಾಣಿಗಳಿಗೆ ಒಳ್ಳೆಯ ಮೇವುಂಟು. ಮಳೆಗಾಲದಲ್ಲಿ ಬೇಟೆಗಾರರಿಗೆ ಈ ಪ್ರದೇಶವೊಂದು ಆಕರ್ಷಣೆ. ನೈಋತ್ಯದಲ್ಲಿರುವ ಕಲಹರಿ ಜೇಮ್ಸ್‌ ಬಾಕ್ ರಾಷ್ಟ್ರೀಯ ಉದ್ಯಾನದ ವಿಸ್ತೀರ್ಣ ಸುಮಾರು ೮,೮೦೦ ಚ.ಕಿಮೀ. ಬಾಂಟು ಬುಡಕಟ್ಟಿನ ಜನ ಕಲಹರಿಯ ಅಂಚಿನಲ್ಲಿ ವಾಸಿಸುತ್ತಾರೆ. ಮರುಭೂಮಿಯ ಮಧ್ಯಪ್ರದೇಶದಲ್ಲಿರುವ ಪೊದೆ ಜನರೇ (ಬುಷ್ಮೆನ್) ಇಲ್ಲಿಯ ನಿಜವಾದ ಮೂಲವಾಸಿಗಳು. ಇವರ ಸಂಖ್ಯೆ ಸುಮಾರು ೨,೦೦೦. ಅನೇಕ ವರ್ಷಗಳ ಹಿಂದೆ ಬಾಂಟು ಜನ ಇವರನ್ನು ಮಧ್ಯಕಲಹರಿ ಪ್ರದೇಶಕ್ಕೆ ಓಡಿಸಿದರು. ಈ ಜನ ಕುಬ್ಜರು, ಮಂಗೋಲಾಯ್ಡ್‌ ಲಕ್ಷಣವುಳ್ಳವರು, ಪೀತವರ್ಣೀಯರು. ಬಾಂಟು ಜನರಿಂದ ವಿಶಿಷ್ಟವಾದ ಲಕ್ಷಣ ಇವರದು. ಇವರು ಅಲೆಮಾರಿಗಳು. ಚತುರ ಬೇಟೆಗಾರರೂ ಮೂಲಿಕಾಜ್ಞಾನವುಳ್ಳವರೂ ಆದ್ದರಿಂದ ಇವರು ಬದುಕು ಸಾಗಿಸುತ್ತಿದ್ದಾರೆ ; ಆ ಕಠಿಣ ಪರಿಸರದ ಮೇಲೆ ಸಂಪೂರ್ಣ ಒಡೆತನ ಸ್ಥಾಪಿಸಿದ್ದಾರೆ.
ಡೇವಿಡ್ ಲಿವಿಂಗ್ಸ್ಟನ್ ಮತ್ತು ವಿಲಿಯಂ ಸಿ. ಆಸ್ಟೆಲ್-ಇವರೇ ಕಲಹರಿಯನ್ನು ದಾಟಿ ಗಾಮಿ ಸರೋವರವನ್ನು ಪತ್ತೆಹಚ್ಚಿದ ಮೊಟ್ಟಮೊದಲಿನ ಬಿಳಿಯರು. (೧೮೭೮-೭೯)ರಲ್ಲಿ ಬೋಯರ್ಗಳ ದೊಡ್ಡ ಗುಂಪೊಂದು ಕಲಹರಿ ದಾಟಿತಾದರೂ ಅವರಲ್ಲಿ ಸುಮಾರು ೨೫೦ ಮಂದಿಯೂ ೯,೦೦೦ ಜಾನುವಾರುಗಳೂ ನಾಶವಾದವು. ಈಗ ಮೋಟಾರ್ ವಾಹನ ಸೌಕರ್ಯವಿರುವುದರಿಂದ ಸಂಚಾರ ಸುಲಭವಾಗಿದೆ. ಗಾನ್ಜಿ಼ ಜಿಲ್ಲೆಯಲ್ಲಿರುವ ಜಮೀನುಗಳಿಂದ ಕೇಪ್ಟೌನಿಗೆ ಹಾಲಿನ ಕೆನೆ ರವಾನೆಯಾಗುತ್ತದೆ.
ಬಾಹ್ಯ ಸಂಪರ್ಕಗಳು
ವರ್ಗ:ಮರುಭೂಮಿಗಳು ವರ್ಗ:ಆಫ್ರಿಕಾ ಖಂಡ ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಮುಹೂರ್ತ ಟ್ರೇಡಿಂಗ್
ಮುಹೂರ್ತ ಟ್ರೇಡಿಂಗ್ ಅಥವಾ ಮುಹೂರತ್ ಟ್ರೇಡಿಂಗ್ ದೀಪಾವಳಿ ಹಬ್ಬದ ದಿನ ಭಾರತೀಯ ಷೇರು ಮಾರುಕಟ್ಟೆಯಲ್ಲಿ ನಡೆಸಲಾಗುವ ವಿಶೇಷ ಶೇರು ವ್ಯವಹಾರ ಚಟುವಟಿಕೆಯಾಗಿದೆ. ಇದನ್ನು ಸಂಜೆಯ ಸಮಯದಲ್ಲಿ, ನಿಗದಿತ ಸಮಯದವರೆಗೆ ಮಾತ್ರ(ಸಂಜೆ ೬.೧೫ ರಿಂದ ೭.೧೫ ರವರೆಗೆ) ನಡೆಸಲಾಗುತ್ತದೆ. ಭಾರತೀಯ ಹಿಂದೂ ಪರಂಪರೆಯಲ್ಲಿ ದೀಪಾವಳಿ ಹಬ್ಬದಂದು ಲಕ್ಷ್ಮಿ ಪೂಜೆಯನ್ನು ಮಾಡುವ ಸಂದರ್ಭದಲ್ಲಿ ಉತ್ತಮ ಮೌಲ್ಯವುಳ್ಳ ಶೇರುಗಳನ್ನು ಖರೀದಿಸಿದರೆ, ಭವಿಷ್ಯದಲ್ಲಿ ಉತ್ತಮ ಪ್ರತಿಫಲ ದೊರೆಯುತ್ತದೆ ಎಂದು ಹೂಡಿಕೆದಾರರು ನಂಬುತ್ತಾರೆ. ಈ ಹಿನ್ನೆಲೆಯಲ್ಲಿ ಭಾರತೀಯ ಶೇರು ಮಾರುಕಟ್ಟೆ ಪ್ರಾಧಿಕಾರ ಸಂಸ್ಥೆ ಸೆಬಿ(ಸ್ಟಾಕ್ ಎಕ್ಸ್‌ಚೇಂಜ್ ಬೋರ್ಡ್ ಅಫ್ ಇಂಡಿಯಾ), ದೀಪಾವಳಿಯ ಸಂದರ್ಭದಲ್ಲಿ ಭಾರತೀಯ ಶೇರು ಮಾರುಕಟ್ಟೆ(ಎನ್‍ಎಸ್‍ಇ) ಮತ್ತು ಮುಂಬೈ ಶೇರು ಮಾರುಕಟ್ಟೆ(ಬಿಎಸ್‌ಇ)ಯಲ್ಲಿ ಶೇರುಗಳನ್ನು ಖರೀದಿಸಲು ಅವಕಾಶ ಕಲ್ಪಿಸುತ್ತದೆ.
ಹಿನ್ನೆಲೆ
ಭಾರತೀಯ ಹಿಂದೂ ಪದ್ಧತಿಯ ಪ್ರಕಾರ, ಹಬ್ಬದ ಸಂದರ್ಭಗಳಲ್ಲಿ ಮೌಲ್ಯಯುತ ವಸ್ತುಗಳನ್ನು ಖರೀದಿಸುವುದರಿಂದ ಒಳ್ಳೆಯದಾಗುತ್ತದೆ ಎಂಬ ನಂಬಿಕೆ ಇದೆ. ಉದಾಹರಣೆಗೆ, ಅಕ್ಷಯ ತದಿಗೆಯ ದಿನ ಚಿನ್ನವನ್ನು ಖರೀದಿಸುತ್ತಾರೆ. ಅದೇ ರೀತಿ ದೀಪಾವಳಿಯಂದು ಚಿನ್ನ, ಹೊಸ ಬಟ್ಟೆ, ಹೊಸ ವಾಹನಗಳನ್ನು ಕೊಂಡುಕೊಳ್ಳುತ್ತಾರೆ.
ಮೇಲ್ನೋಟಕ್ಕೆ ಇದೊಂದು ಸಾಮಾನ್ಯವಾದ ನಂಬಿಕೆ ಎನಿಸಿದರೂ, ಹಬ್ಬದ ಸಂದರ್ಭದಲ್ಲಿ ನಡೆಯುವ ಈ ರೀತಿಯ ಖರೀದಿಯು ಭಾರತದ ಅರ್ಥವ್ಯವಸ್ಥೆಗೆ ಉತ್ತಮ ರೀತಿಯ ಉತ್ತೇಜನ ನೀಡುವುದರಲ್ಲಿ, ಹೊಸ ಚೈತನ್ಯ ನೀಡುವುದರಲ್ಲಿ ಸಂದೇಹವಿಲ್ಲ. ಒಂದು ಉದಾಹರಣೆಯನ್ನು ಗಮನಿಸೋಣ. ೨೦೧೯(ಕೋವಿಡ್-೧೯ ಬರುವ ಮುನ್ನ)ರ ಅಕ್ಷಯ ತದಿಗೆಯಂದು ಭಾರತದಾದ್ಯಂತ ಒಟ್ಟು ೧೦,೦೦೦ ಕೋಟಿ ಮೌಲ್ಯದ ಚಿನ್ನದ ಖರೀದಿ ನಡೆಯಿತು. ಇದರಲ್ಲಿ ಚಿನ್ನದ ಬಿಸ್ಕತ್ತು, ನಾಣ್ಯ ಮತ್ತು ಆಭರಣ ಸೇರಿವೆ. ೨೦೧೯ರ ಸಮಯದಲ್ಲಿ ೧೦ ಗ್ರಾಂ ಚಿನ್ನಕ್ಕೆ ಅಂದಾಜು ರೂ. ೩೨,೭೦೦ ಇತ್ತು. ೨೦೨೦ರ ಅಕ್ಷಯ ತದಿಗೆಯಂದು ೫೦೦ ಕೋಟಿ ಮೌಲ್ಯದ ಚಿನ್ನದ ಖರೀದಿ ನಡೆದಿತ್ತು. ೨೦೨೧ರ ಧನ ತ್ರಯೋದಶಿ(ನವಂಬರ್ ೨)ಯಂದು ದೇಶದಾದ್ಯಂತ ಅಂದಾಜು ೭೫೦೦ ಕೋಟಿ ಮೌಲ್ಯದ ಚಿನ್ನ ಖರೀದಿಸಲಾಗಿತ್ತು. ಅದೇ ರೀತಿ ೨೦೨೨ರ ಅಕ್ಷಯ ತದಿಗೆಯ ಸಮಯ, ಚಿನ್ನದ ಬೆಲೆ ೧೦ ಗ್ರಾಮ್‌ಗೆ ಅಂದಾಜು ೫೦,೦೦೦ ರೂ ಇತ್ತು. ಅಂದು ದೇಶದಾದ್ಯಂತ ಒಟ್ಟು ೧೫,೦೦೦ ಕೋಟಿ ಮೌಲ್ಯದ ಚಿನ್ನದ ಖರೀದಿ ನಡೆಯಿತು.
ಇನ್ನು, ಭಾರತದ ಹಲವಾರು ಸಮುದಾಯಗಳಲ್ಲಿ, ಹೊಸ ವರ್ಷ ಅಂದರೆ ಭಾರತೀಯ ಶಕ ವರ್ಷವಾದ ವಿಕ್ರಮ ಶಕೆ ಮತ್ತು ಮಹಾವೀರ ಶಕೆ ಕಾಲಗಣನೆಯಲ್ಲಿ ಒಂದು ಶಕ ಮುಗಿದು ಹೊಸ ಶಕೆ ಆರಂಭವಾಗುವುದೂ ಸಹ ದೀಪಾವಳಿಯ ಸಂದರ್ಭದಲ್ಲಿಯೇ ಆಗಿದೆ. ಹೊಸ ವರ್ಷದ ಆರಂಭವನ್ನು ಸೂಚಿಸಲು ದೀಪಾವಳಿಯಂದು ಖಾತೆಗಳ ಪುಸ್ತಕಗಳನ್ನು ಲಕ್ಷ್ಮಿ ವಿಗ್ರಹದ ಮುಂದಿಟ್ಟು ಪೂಜಿಸಲಾಗುತ್ತದೆ.
ಈ ರೀತಿಯ ಖರೀದಿ ಪ್ರಕ್ರಿಯೆಯನ್ನು ಶೇರು ಮಾರುಕಟ್ಟೆಗೆ ಅನ್ವಯಿಸಿದಾಗ, ದೇಶದ ಆರ್ಥಿಕ ವಲಯದಲ್ಲಿ ಧನಾತ್ಮಕ ಫಲಿತಾಂಶವನ್ನು ಕಾಣಬಹುದು ಎಂಬ ದೃಷ್ಟಿಯನ್ನಿಟ್ಟುಕೊಂಡು ಮುಹೂರ್ತ ಟ್ರೇಡಿಂಗ್ ಅನ್ನು ಆರಂಭಿಸಲಾಯಿತು.
ಆರಂಭ
ಮುಹೂರ್ತ ಟ್ರೇಡಿಂಗ್ ಅನ್ನು ಮೊದಲಿಗೆ ಮುಂಬೈ ಶೇರು ಮಾರುಕಟ್ಟೆ(ಬಿಎಸ್‌ಇ)ಯಲ್ಲಿ ೧೯೫೭ನೇ ಇಸವಿಯಲ್ಲಿ ಆರಂಭಿಸಲಾಯಿತು. ನಂತರ ರಾಷ್ಟ್ರೀಯ ಶೇರುಮಾರುಕಟ್ಟೆ(ಎನ್‍ಎಸ್‍ಇ) ೧೯೯೨ನೇ ಇಸವಿಯಲ್ಲಿ ಮುಹೂರ್ತ ಟ್ರೇಡಿಂಗ್ ಅನ್ನು ಜಾರಿಗೆ ತಂದಿತು.
ಸಮಯ, ನೀತಿ ನಿಯಮ ಮತ್ತು ವಿಧಾನ
ಮುಹೂರ್ತ ಟ್ರೇಡಿಂಗ್‌ ನಡೆಸುವ ದಿನಾಂಕ ಮತ್ತು ಸಮಯವನ್ನು ಮುಂಚಿತವಾಗಿ ಪ್ರಕಟಿಸಲಾಗುತ್ತದೆ. ಮುಂಬಯಿ ಶೇರು ಮಾರುಕಟ್ಟೆ ಮತ್ತು ಭಾರತೀಯ ಶೇರು ಮಾರುಕಟ್ಟೆಗಳು ತಂತಮ್ಮ ಅಧೀಕೃತ ಜಾಲತಾಣಗಳಲ್ಲಿ ಈ ಬಗ್ಗೆ ಪ್ರಕಟಣೆಯನ್ನು ನೀಡುತ್ತವೆ. ಅದೇ ರೀತಿ ಶೇರು ದಲ್ಲಾಳಿಗಳು(ಸ್ಟಾಕ್ ಬ್ರೋಕರ್) ತಮ್ಮ ಗ್ರಾಹಕರಿಗೆ ತಮ್ಮ ಜಾಲತಾಣಗಳ ಮೂಲಕ ಅಥವಾ ಮಿಂಚೆಯ ಮೂಲಕ ಸೂಚನೆಯನ್ನು ಕಳಿಸುತ್ತವೆ. ಸಂಜೆ ೬.೧೫ರಿಂದ ೭.೧೫ವರೆಗೆ ಈ ವಿಶೇಷ ಟ್ರೇಡಿಂಗ್‌‌ಅನ್ನು ನಡೆಸಿದರೂ ಇದಕ್ಕೆ ಸಂಬಂಧಿಸಿದಂತೆ ಹಿನ್ನೆಲೆ ತಯಾರಿಗಳು ಸಂಜೆ ೫ ಗಂಟೆಗೆ ಆರಂಭವಾಗುತ್ತವೆ. ಕೆಲವೊಂದು ಮಾಹಿತಿ ಈ ರೀತಿ ಇವೆ.
ಅಂಕಿ ಅಂಶಗಳು
ದೀಪಾವಳಿಯ ಸಂದರ್ಭದಲ್ಲಿ ಹೆಚ್ಚಿನ ಹೂಡಿಕೆದಾರರು ಸಕಾರಾತ್ಮಕ, ಖುಷಿಯ ಮನಸಿನಲ್ಲಿ ಇರುತ್ತಾರೆ. ಮುಹೂರ್ತ ಟ್ರೇಡಿಂಗ್‌ನ ಇಲ್ಲಿಯವರೆಗಿನ ಇತಿಹಾಸದಲ್ಲಿ ಇದನ್ನು ಕಾಣಬಹುದು. ಕಳೆದ ೧೫ ವರ್ಷಗಳ (ಅಂದರೆ ೨೦೦೮-೨೦೨೨ವರೆಗಿನ) ೧೫ ಮುಹೂರ್ತ ಟ್ರೇಡಿಂಗ್‌ಗಳಲ್ಲಿ ೧೨ ವಹಿವಾಟುಗಳು ಧನಾತ್ಮಕವಾಗಿ ಕೊನೆಗೊಂಡಿವೆ. ೨೦೨೧ರ ದೀಪಾವಳಿಯ (ನವೆಂಬರ್ 4) ಮುಹೂರ್ತ ಟ್ರೇಡಿಂಗ್ ಸಮಯದಲ್ಲಿ ಭಾರತೀಯ ಶೇರು ಸೂಚ್ಯಂಕಗಳು ಸುಮಾರು ೦.೪೫% ನಷ್ಟು ಏರಿಕೆ ದಾಖಲಿಸಿದವು. ಅದೇ ರೀತಿ ೨೦೧೯ರ ಮುಹೂರ್ತ ಟ್ರೇಡಿಂಗ್‌ನಲ್ಲಿ ಸೂಚ್ಯಂಕ ೦.೪೯% ನಷ್ಟು ಏರಿಕೆಯನ್ನು ದಾಖಲಿಸಿತ್ತು. ಈ ಹಿಂದೆಯೂ ಸಹ ಇದೇ ಪ್ರವೃತ್ತಿಯನ್ನು ಭಾರತೀಯ ಶೇರು ಮಾರುಕಟ್ಟೆ ಅನುಸರಿಸಿವೆ.
ಎಲ್ಲಾ ಮುಹೂರ್ತ ಟ್ರೇಡಿಂಗ್‌ಗಳು ಧನಾತ್ಮಕವಾಗಿಯೇ ಇರುತ್ತದೆ ಎಂದು ಹೇಳಲಾಗದು. ೨೦೧೨, ೨೦೧೬ ಮತ್ತು ೨೦೧೭ರ ವ್ಯವಹಾರದಲ್ಲಿ ಶೇರು ಸೂಚ್ಯಂಕವು ಕ್ರಮವಾಗಿ ೦.೩೦%, ೦.೦೪% ಮತ್ತು ೦.೬೦%ದಷ್ಟು ಇಳಿಕೆಯನ್ನು ದಾಖಲಿಸಿದ್ದವು.
ಇಲ್ಲಿಯವರೆಗೆ ನಡೆದಿರುವ ಮುಹೂರ್ತ ಟ್ರೇಡಿಂಗ್‌ನಲ್ಲಿ ಅತೀ ಹೆಚ್ಚು ಶೇ. ಏರಿಕೆ ಕಂಡಿದ್ದು ೨೦೦೮ರಲ್ಲಿ. ಆರ್ಥಿಕ ಮಹಾ ಕುಸಿತದ ಉತ್ತುಂಗದ ಸಮಯದಲ್ಲಿಯೂ ಅಂದಾಜು ೬% ದಷ್ಟು ಏರಿಕೆಯನ್ನು ಶೇರು ಸೂಚ್ಯಂಕವು ದಾಖಲಿಸಿತ್ತು.
ಉಲ್ಲೇಖಗಳು
ವರ್ಗ:ಭಾರತೀಯ ಸಂಸ್ಕೃತಿ ವರ್ಗ:ಷೇರುಪೇಟೆಗಳು
ಸಬ್ಬಸಿಗೆ
thumb ಸಬ್ಬಸಿಗೆಯು (ಅನೇಥಮ್ ಗ್ರ್ಯಾವಿಯೋಲೆನ್ಸ್) ಒಂದು ಅಲ್ಪಕಾಲದ ಬಹುವಾರ್ಷಿಕ ಮೂಲಿಕೆ. ಅದು ಅನೇಥಮ್ ಪಂಗಡದ ಏಕಮಾತ್ರ ಜಾತಿ, ಆದರೆ ಕೆಲವು ಸಸ್ಯಶಾಸ್ತ್ರಜ್ಞರಿಂದ ಒಂದು ಸಂಬಂಧಿತ ಪಂಗಡದಲ್ಲಿ ಪ್ಯೂಸೇಡ್ಯಾನಮ್ ಗ್ರ್ಯಾವಿಯೋಲೆನ್ಸ್ ಎಂದು ವರ್ಗೀಕರಿಸಲಾಗುತ್ತದೆ. ಅದು ಕೃಶವಾದ ಕಾಂಡಗಳು ಮತ್ತು ೧೦-೨೦ ಸೆ.ಮಿ. ಉದ್ದದ ಪ್ರತಿಯಾದ, ನಯವಾಗಿ ವಿಭಜಿತವಾದ, ಕೋಮಲವಾದ ಮೆತ್ತಗಿನ ಎಲೆಗಳೊಂದಿಗೆ ೪೦-೬೦ ಸೆ.ಮಿ. ಎತ್ತರಕ್ಕೆ ಬೆಳೆಯುತ್ತದೆ.
ಬಾಹ್ಯ ಸಂಪರ್ಕಗಳು
ವರ್ಗ:ಸಸ್ಯಗಳು ವರ್ಗ:ತರಕಾರಿಗಳು
ಕೀಲು ಕುದುರೆ
ಕೀಲು ಕುದುರೆಯು ಕರ್ನಾಟಕದ ಬಿಜಾಪುರ, ಬಳ್ಳಾರಿ, ಮಂಡ್ಯ, ಮೈಸೂರು, ಬೆಂಗಳೂರು, ಕೋಲಾರ, ಕೊಡಗು ಮತ್ತು ಇನ್ನು ಹಲವಾರು ಜಿಲ್ಲೆಗಳಲ್ಲಿ ಜನಪ್ರಿಯವಾದ ಕುಣಿತವಾಗಿದೆ. ಕೊಡಗಿನಲ್ಲಿ ಇದನ್ನು 'ಪೊಯ್ ಕುದುರೆ' ಎಂದು ಕರೆಯುವರು. 'ಕುದುರೆ ಕೋಲ' ಹಾಗೂ 'ಮರಗಾಲು ಕುಣಿತ'ಗಳು ಇದಕ್ಕೆ ಸಂವಾದಿಯಾದ ಪದವಾಗಿದೆ. ಜನಪದ ಕತೆಗಳ ಪ್ರಕಾರ ರಾಜಕುಮಾರನು ತನ್ನ ಪ್ರಿಯತಮೆಯನ್ನು ಗುಟ್ಟಾಗಿ ಸಂದರ್ಶಿಸುವಾಗ, ಇಲ್ಲವೆ ಆಕೆಯನ್ನು ಅಪಹರಿಸಿಕೊಂಡು ಹೋಗುವಾಗ ಕೀಲು ಕುದುರೆಯನ್ನು ಬಳಸುವ ಕಲ್ಪನೆಯು ಇದೆ. ಏಳು ಉಪ್ಪರಿಗೆ ಅರಮನೆ ಮೇಲೆ ‌‌‌‌‌‌‌‍‍‍‍‍‍‌‌‌‌‌‌‌‍‍‍‍‍‍‍‍‍‍‍‍ಜೋಪಾನವಾಗಿರುವಂತಹ ರಾಜಕುಮಾರಿ ಸಾಮೀಪ್ಯವನ್ನು ಆಕೆಯ ಪ್ರಿಯತಮ ಅಂತರಿಕ್ಶ ಮಾರ್ಗವಾಗಿ ಬಂದು ಸೇರಲು ಕೀಲುಕುದುರೆಯನ್ನು ಉಪಯೋಗಿಸುತ್ತಾನಂತೆ!
ಕೀಲು ಕುದುರೆಯ ತಯಾರಿಸುವಿಕೆ
ಬಿದಿರಿನ ದಬ್ಬೆಗಳಿಂದ ರಚಿಸಿರುತ್ತಾರೆ. ಕುದುರೆಯ ಆಕಾರಕ್ಕೆ ತಕ್ಕಂತೆ ಹೊಟ್ಟೆ, ಎದೆ, ಮತ್ತು ಹಿಂಭಾಗವನ್ನು ಎಳೆಗಳಿಂದ ಹೆಣೆದು ರೂಪಿಸಿರುತ್ತಾರೆ. ತಲೆ ಮತ್ತು ಕತ್ತನ್ನು ಕಲಾವಿದರು ಇಲ್ಲವೇ ಆ ಊರಿನ ಗ್ರಾಮಸ್ತರು ಮಾಡಿಕೊಡುತ್ತಾರೆ. ಕುದುರೆಯ ತಲೆಯನ್ನು ಕಾಗದದ ಹಿಟ್ಟಿನಿಂದ ರಚಿಸಿರುತ್ತಾರೆ. ಇದು ಟೊಳ್ಳಾಗಿರುತ್ತದೆ. ಕುಣಿತಕ್ಕೆ ಸೂಕ್ತವಾದ ರೀತಿಯಲ್ಲಿ ಮರಗಾಲನ್ನು ಕಟ್ಟಿಕೊಂಡಿರುತ್ತಾರೆ. ಈ ಮರದ ಕಾಲನ್ನು ಎರಡು ಅಡಿ ಉದ್ದದ ಹಗುರು ಮರದಿಂದ ಮಾಡಿ ಅದರ ಮೇಲೆ ಕಲಾವಿದರ ಕಾಲುಗಳನ್ನು ಕೂರಿಸಲು ಅನುಕೂಲವಾಗುವಂತೆ 'ಕಂಡು' ಮಾಡಿರುತ್ತಾರೆ.'ಕೋಡಿನ್' ಭಾಗವನ್ನು ಕಾಲಿಗೆ ಮದ್ಯೆ ಒತ್ತದಂತೆ ಬಟ್ಟೆ ಇಟ್ಟು ಬಿಗಿಯಾಗಿ ಕಟ್ಟಿರುತ್ತಾರೆ. ಕುದುರೆಗೆ ಸೂಕ್ತವಾದ ಬಣ್ಣವನ್ನು ಹಾಕಲಾಗಿರುತ್ತದೆ.
ಕಲಾವಿದರ ವಸ್ತ್ರದ ಮಾದರಿ
ಕಲಾವಿದರು ಕುದುರೆಯ ಬೆನ್ನಿನಲ್ಲಿ ಸೇರಿಕೊಂಡು ತನ್ನೆರಡು ಹೆಗಲುಗಳಿಗೆ ಕುದುರೆಯ ದಬ್ಬೆಯ ದೇಹವನ್ನು ಬಿಗಿದುಕೊಳ್ಳುತ್ತಾನೆ. ಲಗಾಮು ಕೈಯಲ್ಲಿ ಹಿಡಿದು ಅದರ ತಲೆ ಬಾಲಗಳನ್ನು ಆಡಿಸುತ್ತ ಹಿಂದು ಮುಂದು ಮಾಡಿ ಕುಣಿಯುವಾಗ ಕುದುರೆಯೇ ಸಹಜ ಭಂಗಿಯಲ್ಲಿ ಕುಣಿದಂತೆ ಭಾಸವಾಗುತ್ತದೆ. ರಾಜ ರಾಣಿಯರಂತೆ ಕಿರೀಟ, ಭುಜಕೀರ್ತಿ, ಎದೆಹಾರ, ನಡುಬಿಲ್ಲೆ, ವೀರಗಾಸೆಗಳನ್ನು ತೊಟ್ಟಿರುತ್ತಾರೆ. ಮುಖಕ್ಕೆ ಬಣ್ಣ ಹಾಕಿಕೊಂಡು, ಕಾಲಿಗೆ ಗೆಜ್ಜೆಯನ್ನು ಕಟ್ಟಿ ಕುಣಿಯುತ್ತಾರೆ. ಸಾಮ್ಯಾನವಾಗಿ ಈ ಕುಣಿತದಲ್ಲಿ ಒಬ್ಬರು ಗಂಡು, ಒಬ್ಬರು ಹೆಣ್ಣು ವೇಶ ಹಾಕಿಕೊಂಡು ಜೊತೆಯಾಗಿ ಕುಣಿಯುವ ವಾಡಿಕೆಯು ಇರುವುದು. ಕೆಲವು ಕಡೆ ನವಿಲು ಆಕೃತಿಗಳ ಕಲಾವಿದರು ಸೇರಿಕೊಂಡು ಕುಣಿಯುವಂತಹ ಬಗೆಯು ಇರುವುದು.
ಕೀಲು ಕುದುರೆಯ ವಾದ್ಯಗಳು
ನಾಗಸ್ವರ, ಡೋಲು, ತಮಟೆ ಈ ವಾದ್ಯಗಳನ್ನು ಬಳಸಲಾಗುತ್ತದೆ. ಕೆಲವೊಮ್ಮೆ ಕರಡಿ ಮಜಲನ್ನು ಬಳಸುವುದುಂಟು. ಇತ್ತೀಚೆಗೆ ಬ್ಯಾಂಡ್ ಸೆಟ್ ಉಪಯೋಗಿಸುವುದು ಕಂಡುಬರುವುದು. ಹಬ್ಬ, ಮದುವೆ, ಉತ್ಸವದ ದಿನಗಳಲ್ಲಿ, ಹಳ್ಳಿಯ ಬಯಲಲ್ಲಿ ಇಲ್ಲವೇ ಅಗಲವಾದ ಹಾಗೂ ನೇರವಾದ ಬೀದಿಯಲ್ಲಿ ಪ್ರದರ್ಶನ ಮಾಡುವರು.
ಉಲ್ಲೇಖಗಳು
ವರ್ಗ:ಜಾನಪದ
ಪಂಚಮಹಾಯಜ್ಞಗಳು
ಪಂಚಮಹಾಯಜ್ಞಗಳು ಗೃಹಸ್ಥರು ನಿತ್ಯವೂ ಮಾಡಲೇಬೇಕಾದ ಕರ್ಮಗಳು. ಅವನಿಂದ ದೈನಂದಿನ ಕ್ರಿಯೆಗಳಲ್ಲಿ ತಿಳಿದು ತಿಳಿಯದೆಯೂ ಉಂಟಾಗತಕ್ಕ ಹಿಂಸೆಯೇ ಮೊದಲಾದ ದೋಷಗಳನ್ನು ಅವು ಹೋಗಲಾಡಿಸುತ್ತವೆ. ಈ ದೋಷಗಳನ್ನು ಪಂಚಸೂನಾದೋಷಗಳು ಎನ್ನುತ್ತಾರೆ. ಸೂನಾ ಅಂದರೆ ಯಜ್ಞ ಯಾಗದಿಗಳಲ್ಲಿ ಪಶುಗಳನ್ನು ವಧಿಸುವ ಸ್ಥಳ. ಅಲ್ಲಿ ಮತ್ತು ಮಿಕ್ಕಂತೆ ಆಹಾರಾದಿಗಳಿಗೆ ಉಪಯೋಗಿಸತಕ್ಕ ಧಾನ್ಯಗಳನ್ನು ಬೀಸುವ ಕಲ್ಲಿನಿಂದ ಅರೆಯುವುದು, ಕುಟ್ಟಿ ಪುಡಿಮಾಡುವುದು, ಕಸಬರಿಗೆಯಿಂದ ಕಸ ತೆಗೆಯುವುದು-ಮುಂತಾದ ಕ್ರಿಯೆಗಳಲ್ಲಿ ಸೂಕ್ಷ್ಮಪ್ರಾಣಿಗಳು ನಾಶವಾಗುತ್ತವೆ. ನೀರಿನ ಉಪಯೋಗದಿಂದ ಜಲಚರವಾದ ಅಗೋಚರ ಸೂಕ್ಷ್ಮ ಪ್ರಾಣಿಗಳ ನಾಶವಾಗುತ್ತದೆ. ಹೀಗೆ ದೃಷ್ಟಾದೃಷ್ಟ ರೀತಿಯಲ್ಲಿ ಪ್ರಾಣಿಗಳಿಗೆ ಉಂಟಾಗುವ ಹಿಂಸಾದೋಷಗಳಿಗೆ ಪ್ರತಿನಿತ್ಯವೂ ಮಾಡತಕ್ಕ ನಿತ್ಯಕರ್ಮರೂಪವಾದ ಪ್ರಾಯಶ್ಚಿತ್ತ ಉಂಟು. ಇದನ್ನು ತ್ರೈವರ್ಣಿಕರಲ್ಲಿ ಬ್ರಾಹ್ಮಣರೇ ಮಾಡತಕ್ಕದ್ದು. ಮಾಡದೇ ಇದ್ದರೆ ದೋಷ ಮನುಸ್ಮೃತಿಯಲ್ಲಿ ಹೇಳಿರುವ ಐದು ಯಜ್ಞಗಳು ಹೀಗಿವೆ:
ಅಧ್ಯಯನ ಅಧ್ಯಾಪನ ಮಾಡುವುದು ಬ್ರಹ್ಮಯಜ್ಞ, ನಿತ್ಯಶ್ರಾದ್ಧ, ಅಥವಾ ತರ್ಪಣ ಮಾಡುವುದು ಪಿತೃಯಜ್ಞ, ದೇವತೆಗಳ ಪ್ರೀತ್ಯರ್ಥವಾಗಿ ಹವನ ಮಾಡುವುದು ವೈಶ್ವದೇವ ದೇವಯಜ್ಞ, ಭೂತಗಳಿಗೆ ಬಲಿ ಕೊಡುವುದು ಭೂತಯಜ್ಞ, ಅತಿಥಿಗಳಿಗೆ ಯೋಗ್ಯತೆಗೆ ಸರಿಯಾಗಿ ಸತ್ಕಾರ ಮಾಡುವುದು ನೃಯಜ್ಞ. ಅರಣ್ಯಕ, ಪದ್ಮಪುರಾಣ, ಮಹಾಭಾರತ, ಕರ್ಮಪ್ರದೀಪಗಳಲ್ಲೂ ಇವುಗಳ ಉಲ್ಲೇಖವಿದೆ. ಪದ್ಮಪುರಾಣದಲ್ಲಿನ ಸೃಷ್ಟಿ ಖಂಡದಲ್ಲಿ ಮಾತ್ರ ಪತಿಭಕ್ತಿ, ಸರ್ವಸಮತ್ವ, ಮಿತ್ರಾದ್ರೋಹ, ವಿಷ್ಣುಭಕ್ತಿಗಳನ್ನು ಪಂಚಮಹಾಯಜ್ಞಗಳೆನ್ನಲಾಗಿದೆ. ಯಾರಿಂದ ಈ ನಿತ್ಯ ಕರ್ಮಗಳು ಆಚರಿಸಿಲ್ಪಡುವುದಿಲ್ಲವೋ ಅವರು ಬದುಕಿದ್ದರೂ ಸತ್ತಂತೆ ಎಂದು ಮನ್ವಾದಿಮಹರ್ಷಿಗಳಿಂದ ತಿಳಿಸಲ್ಪಟ್ಟಿರುತ್ತದೆ. ಧಾರ್ಮಿಕವಾದ ಈ ಕರ್ಮಗಳು ಅತ್ಯಂತ ಧರ್ಮಸೂಕ್ಷ್ಮಗಳಿಂದ ಕೂಡಿವೆ.
ಬಾಹ್ಯ ಸಂಪರ್ಕಗಳು
ಪಂಚ ಮಹಾಯಜ್ಞಗಳು
ವರ್ಗ:ಯಜ್ಞಗಳು ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಭಾರತದ ತ್ರಿವರ್ಣ ಧ್ವಜ
ಭಾರತದ ರಾಷ್ತ್ರೀಯ ಧ್ವಜದ ಈಗಿನ ಅವತರಣಿಕೆಯನ್ನು ಜುಲೈ ೨೨, ೧೯೪೭ರ ಕಾನ್ಸ್ಟಿಟ್ಯುಯೆಂಟ್ ಅಸ್ಸೆಂಬ್ಲಿ ಸಭೆಯಲ್ಲಿ ಅಂಗೀಕರಿಸಲಾಯಿತು. ಬ್ರಿಟಿಷರಿಂದ ಆಗಸ್ಟ್ ೧೫, ೧೯೪೭ರಲ್ಲಿ ಸ್ವಾತಂತ್ರ್ಯ ಪಡೆಯುವ ಕೆಲವೇ ದಿನಗಳ ಮುಂಚೆ ನಡೆದದ್ದು ಈ ಸಭೆ. ಅಂದಿನಿಂದ ಜನವರಿ ೨೬ ೧೯೫೦ ರವರೆಗೆ ಸ್ವತಂತ್ರ ಭಾರತದ ಸ್ವರಾಜ್ಯಭಾರದ (dominion) ಬಾವುಟವಾಗಿಯೂ, ೨೬, ಜನವರಿ, ೧೯೫೦ರಿಂದ ಗಣರಾಜ್ಯ ಭಾರತದ ಬಾವುಟವಾಗಿಯೂ ಸಂದಿದೆ. ಹಿಂದಿ ಭಾಷೆಯಲ್ಲಿ ತಿರಂಗಾ, ಕನ್ನಡದಲ್ಲಿ ತ್ರಿವರ್ಣ - ಮೂರು ವರ್ಣಗಳ ಧ್ವಜವೆಂದು ಸೂಚಿಸುವ ಪದಗಳು ಭಾರತದ ಬಾವುಟವನ್ನು ಸೂಚಿಸುವಾಗ ಬಳಕೆಯಲ್ಲಿದೆ.
ಬಣ್ಣಗಳು
ಭಾರತದ ಧ್ವಜ ಸಂಹಿತೆಯ ಪ್ರಕಾರ, ಭಾರತೀಯ ಧ್ವಜವು ಅಗಲ: ಎತ್ತರ ಆಕಾರ ಅನುಪಾತವನ್ನು ೩:೨ ಹೊಂದಿದೆ. ಧ್ವಜದ ಎಲ್ಲಾ ಮೂರು ಅಡ್ಡ ಬ್ಯಾಂಡ್‌ಗಳು (ಕೇಸರಿ, ಬಿಳಿ ಮತ್ತು ಹಸಿರು) ಸಮಾನ ಗಾತ್ರದಲ್ಲಿರುತ್ತವೆ. ಅಶೋಕ ಚಕ್ರವು ಇಪ್ಪತ್ನಾಲ್ಕು ಸಮ-ಅಂತರದ ಕಡ್ಡಿಗಳನ್ನು ಹೊಂದಿದೆ.
ಕೋಷ್ಟಕದಲ್ಲಿ ನೀಡಲಾದ ಮೌಲ್ಯಗಳು CIE 1931 ಬಣ್ಣದ ಸ್ಥಳಕ್ಕೆ ಅನುಗುಣವಾಗಿರುತ್ತವೆ ಎಂಬುದನ್ನು ಗಮನಿಸಿ. ಬಳಕೆಗಾಗಿ ಅಂದಾಜು RGB ಮೌಲ್ಯಗಳನ್ನು ಹೀಗೆ ತೆಗೆದುಕೊಳ್ಳಬಹುದು: ಕೇಸರಿ #FF671F, ಬಿಳಿ #FFFFFF, ಭಾರತ ಹಸಿರು #046A38, ನೌಕಾಪಡೆಯ ನೀಲಿ #06038D. ಇದಕ್ಕೆ ಹತ್ತಿರವಿರುವ ಪ್ಯಾಂಟೋನ್ ಮೌಲ್ಯಗಳು 165ಸಿ, ಬಿಳಿ, 349ಸಿ ಮತ್ತು 2735 ಸಿ.
ರಾಷ್ಟ್ರ ಧ್ವಜದ ಬಣ್ಣಗಳ ವಿಶೇಷತೆ
ರಾಷ್ಟ್ರಧ್ವಜವನ್ನು ಹಾರಿಸಿದ ನಂತರ ಜನಗಣ ಮನವನ್ನು ಹಾಡಲೇಬೇಕು .
ರಾಷ್ಟ್ರ ಧ್ವಜದ ಬಳಕೆ ಮತ್ತು ಪ್ರದರ್ಶನ
ಧ್ವಜದ ಪ್ರದರ್ಶನ ಮತ್ತು ಬಳಕೆಯನ್ನು ಧ್ವಜ ಸಂಹಿತೆ, 2002 (ಧ್ವಜ ಸಂಹಿತೆಯ ಉತ್ತರಾಧಿಕಾರಿ - ಭಾರತ, ಮೂಲ ಧ್ವಜ ಸಂಕೇತ) ನಿಂದ ನಿಯಂತ್ರಿಸಲಾಗುತ್ತದೆ; ಲಾಂಛಾನಗಳು ಮತ್ತು ಹೆಸರುಗಳು (ಅನುಚಿತ ಬಳಕೆಯ ತಡೆಗಟ್ಟುವಿಕೆ) ಕಾಯ್ದೆ, 1950; ಮತ್ತು ರಾಷ್ಟ್ರೀಯ ಗೌರವ ಕಾಯ್ದೆ, 1971ರ ಅವಮಾನಗಳ ತಡೆಗಟ್ಟುವಿಕೆ. ರಾಷ್ಟ್ರ ಧ್ವಜಕ್ಕೆ ಮಾಡಿದ ಅವಮಾನಗಳು, ಅದರ ಮೇಲೆ ಒಟ್ಟು ಅನಾನುಕೂಲಗಳು ಅಥವಾ ಅಸಮಾಧಾನಗಳು, ಹಾಗೆಯೇ ಧ್ವಜ ಸಂಹಿತೆಯ ನಿಬಂಧನೆಗಳನ್ನು ಉಲ್ಲಂಘಿಸುವ ರೀತಿಯಲ್ಲಿ ಅದನ್ನು ಬಳಸುವುದು ಕಾನೂನಿನ ಮೂಲಕ ಶಿಕ್ಷಾರ್ಹ ಮೂರು ವರ್ಷಗಳವರೆಗೆ ಜೈಲು ಶಿಕ್ಷೆ, ಅಥವಾ ದಂಡ ಅಥವಾ ಎರಡೂ.
ಬಾಹ್ಯ ಸಂಪರ್ಕಗಳು
ವರ್ಗ:ಬಾವುಟಗಳು
ಪ್ಯಾಟ್ ಬ್ಯೂಕ್ಯಾನನ್
ಪ್ಯಾಟ್ರಿಕ್ ಜೋಸೆಫ್ "ಪ್ಯಾಟ್" ಬ್ಯೂಕ್ಯಾನನ್ ಒಬ್ಬ ಅಮೆರಿಕದ ಕನ್ಸರ್ವೇಟಿವ್ ಪತ್ರಿಕೆಯ ರಾಜಕೀಯ ವಿವರಣಕಾರರು, ಲೇಕಕರು, ಸಾಂಘಿಕ ಅಂಕಣಕಾರರು, ರಾಜಕಾರಣಿ ಹಾಗೂ ಪ್ರಸರಣಕಾರರು. ಬ್ಯೂಕ್ಯಾನನ್ ಅಮೆರಿಕದ ಅಧ್ಯಕ್ಷರುಗಳಾದ ರಿಚರ್ಡ್ ನಿಕ್ಸನ್, ಜೆರಾಲ್ಡ್ ಫೋರ್ಡ್ ಮತ್ತು ರೊನಾಲ್ಡ್ ರೇಗನ್ ರವರಿಗೆ ಹಿರಿಯ ಸಲಹೆಗಾರರಾಗಿದ್ದರು ಮತ್ತು CNN ನ ಕ್ರಾಸ್ ಫೈರ್  ಕಾರ್ಯಕ್ರಮವನ್ನು ಮೊದಲಿಗೆ ನಡೆಸಿಕೊಡುತ್ತಿದ್ದವರಾಗಿದ್ದರು. 1992 ಮತ್ತು 1996ರಲ್ಲಿ ರಿಪಬ್ಲಿಕನ್ ಪಕ್ಷದ ಅಧ್ಯಕ್ಷಸ್ಥಾನಕ್ಕೆ ಏರಬಯಸಿದರು. 2000ದ ಅಧ್ಯಕ್ಷೀಯ ಚುನಾವಣೆಯಲ್ಲಿ ಇವರು ರಿಫಾರ್ಮ್ ಪಕ್ಷದ ಟಿಕೆಟ್ ಮೂಲಕ ಕಣದಲ್ಲಿ ಸ್ಪರ್ಧಿಸಿದರು.
ಅವರು ದ ಅಮೆರಿಕನ್ ಕನ್ಸರ್ವೇಟಿವ್ ಪತ್ರಿಕೆಯ ಸಹಸಂಸ್ಥಾಪಕರಾಗಿದ್ದರು ಮತ್ತು ಅಮೆರಿಕನ್ ಕಾಝ್ ಎಂಬ ಸಂಸ್ಥೆಯನ್ನೂ ಆರಂಭಿಸಿದರು. ಇವರ ಲೇಖನಗಳು ಹ್ಯೂಮನ್ ಈವೆಂಟ್ಸ್, ನ್ಯಾಷನಲ್ ರಿವ್ಯೂ, ದ ನೇಷನ್ ಮತ್ತು ರೋಲಿಂಗ್ ಸ್ಟೋನ್  ಗಳಲ್ಲಿ ಪ್ರಕಟವಾಗಿವೆ. ಈಗ ಅವರು MSNBC ಕೇಬಲ್ ನೆಟ್ ವರ್ಕ್ ನಲ್ಲಿ, ಮಾರ್ನಿಂಗ್ ಜೋ ಕಾರ್ಯಕ್ರಮವನ್ನೂ ಒಳಗೊಂಡಂತೆ, ರಾಜಕೀಯ ವಿವರಣಾಕಾರರಾಗಿರುವುದಲ್ಲದೆ ಮೆಕ್ ಲಾಲಿನ್ ಗ್ರೂಪ್  ನಲ್ಲಿ ಖಾಯಂ ಆಗಿ ಕಾಣಿಸಿಕೊಳ್ಳುತ್ತಿದ್ದಾರೆ.
ವೈಯಕ್ತಿಕ ಜೀವನ
ಬ್ಯೂಕ್ಯಾನನ್ ವೈಟ್ ಹೌಸ್ ನ ಉದ್ಯೋಗಿ ಷೆಲಿ ಆನ್ ಸ್ಕಾರ್ನೀಯವರನ್ನು 1971ರಲ್ಲಿ ವಿವಾಹವಾದರು.
ಸೇಂಟ್ ಲೂಯಿಸ್ ಗ್ಲೋಬ್-ಡೆಮೋಕ್ರಾಟ್ ಸಂಪಾದಕೀಯ ಬರಹಗಾರ
ಬ್ಯೂಕ್ಯಾನನ್ ತಮ್ಮ 23ರ ಹರೆಯದಲ್ಲಿ ಸೇಂಟ್ ಲೂಯಿಸ್ ಗ್ಲೋಬ್-ಡೆಮೋಕ್ರಾಟ್ ಅನ್ನು ಸೇರಿದರು. ಕ್ಯೂಬಾದೊಡನೆ ಯುನೈಟೆಡ್ ಸ್ಟೇಟ್ಸ್ ಹಡಗಿನ ಮೂಲಕ ವ್ಯಾಪಾರವನ್ನು ರದ್ದುಗೊಳಿಸಿದ ಮೊದಲವರ್ಷವಾದ 1961ರಲ್ಲಿ ಕೆನಡಾ-ಕ್ಯೂಬಾ ವ್ಯಾಪಾರವು ತ್ರಿಗುಣವಾಯಿತು. ಬ್ಯೂಕ್ಯಾನನ್ ಪತ್ರಿಕೆಗೆ ಕೆಲಸ ಮಾಡಲಾರಂಭಿಸಿದ ಎಂಟು ವಾರಗಳ ನಂತರ, ಬ್ಯೂಕ್ಯಾನನ್ ಕೊಲಂಬಿಯಾ ಮಾಸ್ಟರ್ಸ್ ಯೋಜನೆಗೆಂದು ಬರೆದಿದ್ದ ಲೇಖನವನ್ನೇ ದ ಗ್ಲೋಬ್-ಡೆಮೋಕ್ರಾಟ್ ತನ್ನ ಎಂಟು ಅಂಕಣಗಳ ವಿಸ್ತಾರದ "ಕೆನಡಾ ಸೆಲ್ಸ್ ಟು ರೆಡ್ ಕ್ಯೂಬಾ - ಎಂಡ್ ಪ್ರಾಸ್ಪೆರ್ಸ್" ತಲೆಬರಹದಡಿಯಲ್ಲಿ ಪ್ರಕಟಿಸಿತು. ಬ್ಯೂಕ್ಯಾನನ್ ರ ವೃತ್ತಾಂತ ರೈಟ್ ಫ್ರಂ ದ ಬಿಗಿನಿಂಗ್ ಪ್ರಕಾರ ಈ ಲೇಖನವು ತಮ್ಮ ವೃತ್ತಿಜೀವನದ ಒಂದು ಮೈಲಿಗಲ್ಲಾಗಿತ್ತು. ಆದರೆ, ಆ ನೌಕಾಧಾರಿತ ವ್ಯಾಪಾರವು ಕಮ್ಯುನಿಸ್ಟ್ ಆಡಳಿತವನ್ನು ಪ್ರಬಲವಾಗಿಸಿತು ಎಂದ ಬ್ಯೂಕ್ಯಾನನ್ ಅದರಿಂದ ವಿಮುಖರಾದರು. ಬ್ಯೂಕ್ಯಾನನ್ ರನ್ನು ಉಪ ಸಂಪಾದಕೀಯ ಪುಟ ಸಂಪಾದಕ ಹುದ್ದೆಗೆ ಏರಿಸಲಾಯಿತು ಮತ್ತು ಅವರು ಬ್ಯಾರಿ ಗೋಲ್ಡ್ ವಾಟರ್ ರ ಅಧ್ಯಕ್ಷೀಯ ಚುನಾವಣಾ ಪ್ರಣಾಳಿಕೆಯನ್ನು ಬೆಂಬಲಿಸಿದರು. ಆದರೆ, ಗ್ಲೋಬ್-ಡೆಮೋಕ್ರಾಟ್ ಗೋಲ್ಡ್ ವಾಟರ್ ರನ್ನು ಬೆಂಬಲಿಸಲಿಲ್ಲ ಮತ್ತು ಬ್ಯೂಕ್ಯಾನನ್ ಈ ಪತ್ರಿಕೆಗೂ ಮತ್ತು  ಅಧ್ಯಕ್ಷ ಜಾನ್ಸನ್ ರಿಗೂ ಗುಪ್ತವಾದ ಒಪ್ಪಂದವೇನಾದರೂ ಇರಬಹುದೇ ಎಂಬ ಶಂಕೆ ಹೊಂದಿದರು. ಬ್ಯೂಕ್ಯಾನನ್ ಸ್ಮರಿಸಿಕೊಳ್ಳುತ್ತಾರೆ: "ಕನ್ಸರ್ವೇಟಿವ್ ಚಳುವಳಿಯು ಅದರ ಸೋಲುಗಳ ಮೂಲಕವೇ ಮುಂದುವರೆದದ್ದು. . . ಗೋಲ್ಡ್ ವಾಟರ್ ರ ಪ್ರಣಾಳಿಕೆಯ ಬಗ್ಗೆ ವಿಷಾದ ವ್ಯಕ್ತಪಡಿಸಿದ ಒಬ್ಬ ಕನ್ಸರ್ವೇಟಿವ್ ಸಹ ನನಗೆ ನೆನಪಾಗುತ್ತಿಲ್ಲ." ಕಾಂಷೈನ್ಸ್ ಆಫ್ ಎ ಕನ್ಸರ್ವೇಟಿವ್ ನ ಇತ್ತೀಚಿನ ಆವೃತ್ತಿಯ (ಪ್ಯಾಟ್ ಬ್ಯೂಕ್ಯಾನನ್ ಬರೆದ) ಮುನ್ನುಡಿಯಲ್ಲಿ, ಬ್ಯೂಕ್ಯಾನನ್ ಯಂಗ್ ಅಮೆರಿಕನ್ಸ್ ಫಾರ್ ಫ್ರೀಡಂ ಸಂಸ್ಥೆಯ ಸದಸ್ಯರಾಗಿದ್ದರೆಂದೂ, ಆ ಸಂಸ್ಥೆಗಾಗಿ ಮಾಧ್ಯಮಕ್ಕೆ ನೀಡಬೇಕಾದ ಪ್ರಕಟಣೆಗಳನ್ನು ಬರೆದುಕೊಡುತ್ತಿದ್ದರೆಂದೂ ಉಲ್ಲೇಖಿತವಾಗಿದೆ. ಅವರು ನಿಕ್ಸನ್, ಮಡ್ಜ್, ರೋಸ್, ಗಂಥ್ರೀ, ಅಲೆಕ್ಸಾಂಡರ್ ಮತ್ತು ಮಿಚೆಲ್ ರ ನ್ಯೂ ಯಾರ್ಕ್ ನಗರದಲ್ಲಿನ ಕಾನೂನು ಕಚೇರಿಗಳಲ್ಲಿ 1965ನೆಯ ಇಸವಿಯಲ್ಲಿ ಉಪಕಾರ್ಯನಿರ್ದೇಶಕರಾಗಿ ಸೇವೆ ಸಲ್ಲಿಸಿದರು.
ನಿಕ್ಸನ್ ರ ವೈಟ್ ಹೌಸ್ ನಲ್ಲಿ ಸೇವೆ
ಮರುವರ್ಷ ನಿಕ್ಸನ್ ರ ಚುನಾವಣಾ ಪ್ರಚಾರಕ್ಕೆಂದು ಸಲಹೆಗಾರರಾಗಿ ಆಯ್ಕೆಯಾದವರಲ್ಲಿ ಇವರು ಮೊದಲಿಗರಾದರು; ಅವರು ಪ್ರಮುಖವಾಗಿ ವಿರೋಧಿಗಳ ಸಂಶೋಧಕರಾಗಿ ಕಾರ್ಯ ನಿರ್ವಹಿಸಿದರು. ಅವರ ಭಾಷಣಗಳು ಬೆಂಬಲಿಗರಿಗಾಗಿಯೇ ಮೀಸಲಾಗಿದ್ದಂತಹ ರೀತಿಯಲ್ಲಿದ್ದುದರಿಂದ ಅವರಿಗೆ "ಮಿಸ್ಟರ್ ಇನ್ ಸೈಡ್" ಎಂಬ ಅಡ್ಡಹೆಸರು ಪ್ರಾಪ್ತವಾಯಿತು.
ಬ್ಯೂಕ್ಯಾನನ್ 1966 ಮತ್ತು 1968ರ ಇಡೀ ಚುನಾವಣಾ ಪ್ರಚಾರ ಕಾಲದಲ್ಲಿ ನಿಕ್ಸನ್ ರೊಡನೆ ಪ್ರಯಾಣದಲ್ಲಿ ತೊಡಗಿದ್ದರು. ಅವರು ಪಶ್ಚಿಮ ಯೂರೋಪ್ ಮತ್ತು ಆಫ್ರಿಕಾದ ಪ್ರವಾಸ ಕೈಗೊಂಡದ್ದೇ ಅಲ್ಲದೆ, ಆರು-ದಿನದ ಯುದ್ಧ ಮುಗಿಯುತ್ತಿದ್ದಂತೆಯೇ ಮಧ್ಯ ಪೂರ್ವಕ್ಕೂ ಪ್ರಯಾಣ ಬೆಳೆಸಿದರು. 1969ರಲ್ಲಿ ನಿಕ್ಸನ್ ಓವಲ್ ಕಚೇರಿಯನ್ನು ಪ್ರವೇಶಿಸಿದಾಗ ಬ್ಯೂಕ್ಯಾನನ್ ನಿಕ್ಸನ್ ಹಾಗೂ ಉಪಾಧ್ಯಕ್ಷ ಸ್ಪೈರೋ ಆಗ್ನ್ಯೂರಿಗೆ ವೈಟ್ ಹೌಸ್ ನ ಸಲಹೆಗಾರರು ಹಾಗೂ ಭಾಷಣಬರಹಗಾರರಾಗಿ ಕಾರ್ಯನಿರ್ವಹಿಸಿದರು. ಬ್ಯೂಕ್ಯಾನನ್ ಮೌನ ಬಹುಸಂಖ್ಯಾತ ಎಂಬ ನುಡಿಗಟ್ಟನ್ನು ಹುಟ್ಟುಹಾಕಿ ಒಂದು ನವೀನ ಯೋಜನೆಯನ್ನು ರೂಪಿಸುವುದರ ಮೂಲಕ ಮಿಲಿಯನ್ ಗಟ್ಟಲೆ ಡೆಮೋಕ್ರಾಟ್ ಗಳನ್ನು ನಿಕ್ಸನ್ ರತ್ತ ಆಕರ್ಷಿತರಾಗುವಂತೆ ಮಾಡಿದರು; 1972ರಲ್ಲಿ ಹೊರಡಿಸಿದ ಒಂದು ಸುತ್ತೋಲೆಯಲ್ಲಿ ವೈಟ್ ಹೌಸ್ "ಅಮೆರಿಕದ ರಾಜಕೀಯದ ಆಡಳಿತಪಕ್ಷವಿರೋಧಿ  ಸಂಪ್ರದಾಯ ಅಥವಾ ಸಿದ್ಧಾಂತವನ್ನು ಮತ್ತೆ ಗಳಿಸಲು ಯತ್ನಿಸಬೇಕು" ಎಂದು ಸಲಹೆಯಿತ್ತರು. ಅವರ ದೈನಂದಿನ ಕಾರ್ಯಗಳು ರಾಜಕೀಯ ತಂತ್ರಗಳ ವೃದ್ಧಿ, ಅಧ್ಯಕ್ಷರ ದೈನಂದಿನ ವಾರ್ತಾ ಸಾರಾಂಶ ಪ್ರಕಟಣೆ ಮತ್ತು ವಾರ್ತಾ ಗೋಷ್ಠಿಗಳಿಗೆ ನಿರ್ದೇಶಿಸಬೇಕಾದ ಪುಸ್ತಕಗಳನ್ನು ತಯಾರಿಸುವುದು, ಇವುಗಳನ್ನು ಒಳಗೊಂಡಿತ್ತು. ಅವರು 1972ರಲ್ಲಿ ನಿಕ್ಸನ್ ರೊಡನೆ ಚೀನಾದ ಪ್ರವಾಸದಲ್ಲಿ ಜೊತೆಯಾಗಿದ್ದರು ಮತ್ತು 1974ರಲ್ಲಿ ಮಾಸ್ಕೋ, ಯಾಲ್ಟಾ ಮತ್ತು ಮಿನ್ಸ್ಕ್ ಗಳ ಶೃಂಗಸಭೆಗಳಲ್ಲಿಯೂ ಅವರೊಡನಿದ್ದರು. ಅವರು ನಿಕ್ಸನ್ ರ ಡೆಮೋಕ್ರಾಟಿಕ್ ಪ್ರತಿಸ್ಪರ್ಧಿ ಜಾರ್ಜ್ ಮೆಕ್ ಗೋವರ್ನ್ ರನ್ನು ತೀವ್ರಗಾಮಿಯೆಂದು ಪರಿಗಣಿಸಿ ಅವರ ಸಂಬಂಧಿತವಾದ ವೈಟ್ ಹೌಸ್ ಟೇಪ್ ಗಳನ್ನು ಸುಟ್ಟುಬಿಡಲು ನಿಕ್ಸನ್ ರಿಗೆ ಸಲಹೆಯಿತ್ತರು.